Mah bantuk caan chia lio ah vawlei cung a a kal ning hi lungtling kho a si hrim lo e. A cheu caah cun rumnak pei a rak si ko hi ta – Thechinlungnews\nMah bantuk caan chia lio ah vawlei cung a a kal ning hi lungtling kho a si hrim lo e. A cheu caah cun rumnak pei a rak si ko hi ta\nCoronavirus Ruangah A Rum Chinmi Hna. Coronavirus ruangah harnak a phunphun kan ton lio ah Coronavirus ruangah a rum chinmi zong an rak um ve thiamthiam. Mah hna lak ah a hlei in a rum chinmi hna cu, Amazon moguls Jeff Bezos le a nupi hlun, MacKenzie Bezos, Tesla boss Elon Musk le Zoom CEO Eric Yuan hna an si.\nAmazon dirhtu le ngeitu Jeff Bezos cu Coronavirus a chuah thawk in atu tiangah billion 25 renglo a ngeihmi a chap. Coronavirus ruangah US ah Stay At Home le Lock Down order an chuah tik ah minung tampi nih online le delivery in thil an cawk. Mah ruangah a rum chinnak a si. Atu a ngeihmi hi 144.5 billion bak a phan cang. A nupi hlun, MacKenzie Bezos zong virus zawnak ruangah ah 3.5billion a kai ve. Atu lio a ngeihchiah 47.1 billion a phan ve.\nVirus ruangah a thangcho bikmi pahnihnak cu Tesla CEO and SpaceX founder le CEO Elon Musk a si. Virus zawtnak a chuah chungah 5.4 billlion renglo a ngeihchiah a karh. Tesla hi motor thilri a chuahmi an si nain coronavirus a rak chuah tik ah coronavirus thlopnak medical equipment pawl a sertu an si. Mizaw hna nih an hmanmi, Ventilators tam bik a sertu an si.\nVirus ruangah a ngeihchiah a kharh chinmi a pathumnak cu Eric Yuan a si. Zung vialte, sianginn vialte, company vialte khar dih a si tik ah online in meting, conference le biaruahnak tuah a si. Cucaah atu lio ah an hman bikmi, ZOOM ngeitu Eric Yuan cu a hlan nak in a let deng in a ngeichiah a thang. A ngeihchiah 2.58 billion bak a kharh ve.- Salai Lairamthang\nBe the first to comment on "Mah bantuk caan chia lio ah vawlei cung a a kal ning hi lungtling kho a si hrim lo e. A cheu caah cun rumnak pei a rak si ko hi ta"


Kawlram Dothlennak (Spring Revolution) kan kalning le Ramdang dothlennak pawl he aa khahnak le aa dangnak pawl – The Cherry Par\nKawlram Dothlennak (Spring Revolution) kan kalning le Ramdang dothlennak pawl he aa khahnak le aa dangnak pawl\nKawlram Dothlennak (Spring Revolution) kan kalning le Ramdang dothlennak pawl he aa khahnak le aa dangnak pawl zohchunhnak-1.\nPakhatnak ah a min a lomi Arab Spring Revolution he a lawhnak le a dangnak- Arab Spring hi 2010 December thla ah Tunisia in aa thawk i cozah nih eihmuar nak a tuahmi kha mipi nih lungfahnak le ram sifahnak doh in mipi an tho (lamkam thilzuar aa that – palek nih an neknak in mipi lungfahnak aa thawk). Arab Spring ah Tunisia, Egypt, Libya, and Yemen ram cozah a hram an bongh, an thlak hna cun Syria, Iraq, Libya, and Yemen ram pawl ah ramchung ral (civil war) a tho. Tunisia ram an buai thawng in Social media (Facebook) thawng in innpa ram Bahrain ah political prisoners ramkhel thongthla pawl chuahpiak ding in an buai cun Jordan; Kuwait le Yemen ah buai an thawk ve. Egypt ram khuapi Cairo’s Tahrir Square ah an ram kum 30 a rak uk cang mi an president Hosni Mubarak rian in i phuah ding ah an hal i an thlak khawh. Egypt zong ah Syria zong ah lamzawtu mipi faklak le thi lak in an kah hna. A tawinak in chim ahcun Arab thaalcaan dothlennak nih a langhter mi cu Lamzawtu Mipi lung a rualmi mipi thazaang a thawngnak a langhter lawng si lo in atu bantuk social media (Social Network Service-SNS) tiah auhmi thawng thanhnak le mipi zalonnak duhlonak langhter nak tha- power kha a langhter. Cu tin cun Arab Thaalcan dothlennak teinak an rak hmu.\nAa lawhnak pawl cu; 1. Ralkap nawlbuar-uktu (aanashin/dictator) a hram bong lak in donak – thlaknak/teinak, 2. Hruaitu um lo mi Mipi cawlcaanghnak (CDM nak in a power tha deuh), 3. Ralkap nih zaangfahnak ngeilo in Lu ah khah thahnak, 4. Ralkap kahnak a fak tuk ruang ah Mipi an thawng chinnak, 5. Khua le ram le sang (veng) pawl nih mah le hmunma cio ah- Mah le hmun cio ah Ralruang ser, Sang kip ah uktu le uknak i ser, Mah le Bu cio thawngter, Hriamtlai pawl he i pehtlaih, Lam zawh tik ah singthongsang i bupi in zawh (kah awk tha lo in tuah), 6. Palek zung le uknak zung rawh ding in i tinh.\nA dangnak- A lawh lo nak; 1. Federal Ralkap, tlangcung hriamtlai he i fonh, 2. Commando pawl le Free Rangers khahthiam pawl hlan le ttanti, 3. Khua khat hnu khua khat uknak i lak, 4. Khua khat hnu khua khat lak dih in Capital khuahlippi naih (Khuachung mipi mino + Federal ralkap + Commando Free rangers pawl i fonh) Ramchung ral thoh.\nMyanmar Ram Dothlennak (Spring Revolution) kan kalning le Ram dang dothlennak pawl he zoh chunhnak -2. Hlan lio Yugoslavia (The Balkans breakup) hi vawlei pi ral WWW II dih hnu ah Ethnics miphun pa 6 fonh in rak dirmi ram a si i an president Josip B. Tito nih Communist phung in a rak uk hna i Tito a thih le communism a rawh bak ah an ram cu a rak i thenthek dih.\n1991 kum ah Slovenia le Croatia nih zalonnak – independence an rak thanh. Cu Croatia lila ah ral a tho than i Macedonia ram zalonnak a hrin. Cu hnu ah Bosnia le Herzegovina republic ram zalonnak a chuah. 2006 tiang Yugoslavia cu Serbia le Montenegero nih an rak ser nain Kosovo nih Serbia in ram zalonnak a rak thanh ve i cuti cun Yugoslavia cu a rak i then dih.\nKosovo hi Serbia ram chung ah a ummi a si i 1999 kum ah UN mission in NATO ralkap nih an rak cawnh an kilven i Serbia bom a tlak i ral fakpi a rak tho. Kosovo zong 2008 ah zalon mi ram ah aa chuah. Kosovo le Kawlram dothlennak aa lawh khawhnak kan zoh ahcun; 1. Rakhine ramthen hi a ruah hlan ah zalonnak donak a chuak lai, 2. Rakhine ram chung ah Rohingya pawl nih ethnic miphun pakhat sinak le ram an hal ve lai (Malay le Indonesia le mus ram pawl nih an bawmh lai), 3. Rohingya ralkap a dangte in an chuak kho men i Rakhine chaklei ram an hal khawh, 4. Rohingya le ARSA le AA hi an i do lai maw or an i fonh lai i zalonnak an do lai maw- zeitin dah zalonnak an hal te lai, 5. Cu ve ban ramthen State kip Tlangcung miphun paoh nih hlan lio Yugoslavia bantuk in zalonnak an thanh cio lai.\nHlan lio Soviet Union; 1991 kum Christmas ni (Dec 25) hi Soviet Union puanglanng (alan/flag) a hnu bik a rak kai a si. Ukraine, Georgia, Belarus, Armenia, Azerbaijan, Kazakhstan, Kyrgyzstan, Moldova, Turkmenistan, Tajikistan and Uzbekistan ram pawl nih Soviet Union ram in zalonnak an thanh Ni a rak si. Latvia, Lithuania and Estonia zong nih republics dir ding in zalonak an thanh ve. Mikhail Gorbachev zong cu Christmas ni ah a rian aa rak i phuak.\nHlan lio Soviet Union le Kawlram dothlennak aa lawh khawhnak kan zoh ahcun; 1. Zalonnak an laknak a ruang pa 5\nPolitical factor – ramkhel thil sining, Economic factor -sipuazi thil sining, Social Factor – Nunphun thil sining\nCun Afghan le Nuclear kong thil umtuning a rak si. Hi panga ruang ah zalonnak an lak a si i an model phun lawng si lo in Kawlram ah Panlong Hnatlaknak in ram zalon te in chuahkhawhnak secession right le self-determination le mahte lairel nawlngeih khawhnak covo hi a um cang. Ruah awk** Kawlram ah Ralkap a rawh ahcun ram fatete tampi hlan lio Yugoslavia le hlan lio Soviet Union bantuk in breakup tuah khawh a si.\nMyanmar Ram Thaaalcan Dothlennak (Spring Revolution) kan kalning le Ram dang dothlennak pawl he zoh chunhnak – 3\nHong Kong Dothlennak. Hong Kong hi 1997 kum tiang British Mirang cozah nih kum 156 rak ukmi ram a si i Tuluk cozah sin ah 1997 kum ah a aap than tik ah “Ram khat, uknak phung hnih – one country, two systems” ti a si. 2019 June ah HK cozah nih Extradition bill timi “sual puhmi thonghtla” kha mainland China ah khir khawhnak upadi kha sianghngakchia le mipi nih an doh. Sep 2019 ah Hk cozah nih cu upadi cu an hrawh. Asinain an dai ti lo. Ruahmi cu Nitlaklei Western ram pawl nih Nichuahlei East ah kar an hlannak a si: (West-Indo Pacific thawngnak)\nHong Kong -Taiwan hi South China Sea (Rili) Shanghai hi East China Sea, North Korea hi Japan Sea, Myanmar, Bangladesh, India le Pakistan nih Indian ocean. Hi rili le ram pawl hi Trump nih “West Pacific power” strategy in US, India, Asia ram pawl, Japan le Australia ram pawl hi US nih China Raldai teinak le China superpower phihnak ah ramkhel a cawlcaanghnak a si. Cun China nih South China rili hi Vietnam, Malasia, Philippines , Indonesia le Brunei ram pawl in rili a cuh hna i South China Sea disputes buainak nganpi a chuahter. US fakpi aa thlah i HK, Taiwan le hi nichuahlei karhlannak ah ramkhel thazaang a chuah.\nCu lawng siloin nizaan nai ah US hruainak in QUAD timi bu dirh in US, India, Japan le Assy zong meeting an tuah.\nCucaah West-pacific lawng si lo in Malacca straits Rili lam hi China caah a biapi bik a si i an ram thil luhchuak vialte a kalnak lam a si (kum khat ah tinbaw 60,000 leng a luhchuak). India nih fawite in a phih khawh. A phih ahcun China ramchuak thil lawng si lo in ramchung hman ding zinan thawk in zei paoh a lam a phih dik lai caah Taluk nih Kawl ram hi “ka Unau -Phoh Phaw” tiah a auhnak a si Kawlram hi ke chiahnak luhchuah khawhnak le Kawlram a lai in tang i Rakhine ram in rili pemh khawhnak le Malacca rili lonh khawhnak lawng a lam a um caah zei tik chan paoh ah Kawlram a uk khawh a tei khawh ding in zungzal a bawmh peng lai. Zei cozah le zei bantuk uktu a kai zong ah a bawmh peng lai.\nKawlram a tlaih khawh lo ahcun China cu vawlei pi ah superpower a si kho lai lo i zeitik hmanh a thawng kho lai lo. China a nung khawhnak caah Myanmar a biapi tuk. Kawlram mipi dothlennak zong ah China do an thawk. China zong Ralkap lei ah a tang peng lai nain Ralkap an si kho ti lo an tla cang lai ati ahcun mipi lei zong a mer kho mi a si. Kawlram a iap/hnulei in uk (influence) khawhnak ah Zei lei poah in a tang lai. Indo Pacific raldai teinak ah Kawlram a herh. Cun vawlei ah superpower si khawhnak ah Kawlram 100 ah 100 a herh. Credit: Dr. Sui Hingz\n← Ralhrang ralkap ruang ah mi tampi nih Hlaing Thar Yar an chuah tak thluahmah cang\nSecretary Antony Blinken le Secretary of Defense Lloyd Austin Cu Japan Ram Tokyo Khualipi An Phan →


Covid-19 zawtnak USA ah a karh ngai tiin theih asi. Laimi chung zongah a vun karh than i kan kiangkam ah a zawmi zong an vun karh – The Cherry Par\nCovid-19 zawtnak USA ah a karh ngai tiin theih asi. Laimi chung zongah a vun karh than i kan kiangkam ah a zawmi zong an vun karh\nAho pawl dah Covid-19 zawtnak a chek awk kan si? Covid-19 zawtnak phun pakhat khat kan ngeih ahcun ichek ding kan si hna. Mah zawtnak phun pawl cu khuh khuh, thawtnak le rim theih lo, hromfak, chungtlik , thawchuah harh, taklinh 100.00 dikkari ( degrees fahreneit), kihnak (khuasik), khuasik ther than lengmang, taksa fak le lufak hi an si.Atu tialmi zawtnak pakhat khat kan cungah a langh ahcun pelh lo tein ichek cio hna usih!\nTulio cu ahopoah kan caah a har dih. Zawtnak nih lungretheihnak le pakhat le pakhat a kan hlatter. Thin tawi ngai cio dingin kan um. Pakhat le pakhat zong a mah ruang, keimah ruang tiin thanghiat le sual ipuh ding phun hna in um fawi te. Sihmanhsehlaw, hi Covid-19 zawtnak kongah pakhat le pakhat cungah hohmanh palh le sual ipuh hna hlah usih. Hopalh hmanh asi lo. Kan si khawh tawk cio in iralrin tu hi kan rian asi. Credit: Salai Z T Lian\n← Rev. Dr. Hai Vung Lian Caah Thlacam Bawmhhalnak\nZeitlukin Trump Caah Thla Na Cam Len Zongah President Cu A Tling Ti Lo →


Hpakant (Phakant) ah internet an phih cang – Buanchukcho\nKachin ramkulh chung Hpakant (Phakanh) ah pehtlaihnak internet line cheukhat cu SAC ralkap nih August 20 zaanlei thok in an phih cang, tiah khuami hna nih an chim.\n“Zaan suimilaam 8:00 in phih hram an thok. Wifi seh zong phone internet zong an ngah ti hna lo. Phone call nak zong tling tein a ngah lo. Pakhat khat a cang sual lai ti zong mizapi an thinphang ngai,” tiah khuami pakhat a chim.\nKachin Ramkulh Hpakant ah MPT, Telenor (Myanmar) le Wifi line cheukhat pawl cu August 20 ah an phih hnu ah August 21 in thok in internet line a dihlak an phih dih lai tiah bia a leng nain, fehternak a um rih lo tiah DVB nih an langhter.\n“Internet Line an phih cang lai,” ti mi kong ah We Check Community nih fianternak tuah\nAtulio Social Media cung ah, “Internet line an phih cang lai. VPN tepawl zong hon (connect) khawh a si ti lo,” tibantuk thawngpang a leng mi kong ah We Check Community nih fianternak an tuah.\nMyanmar ram ah hin Internet Service Provider (ISP) nih man a pek mi Internet phun 5 a um.


Previous Article Nunnak Lamthluan Ah Thazaang Petu Tuanbia (4)\nNext Article Vawleicung IQ Sang Bik 5\nCu ningte in ihpiak ding zong ngandamnak caah a biapi ngai. Thiamsang hna chimning ah kumkhua hoih in a herhmi ih caan ngeih ahcun retheih thabat ton khawh a si lo an ti. A tanglei hi thiamsang hna nih kumkhua hoih in a herhmi le aa tlak bikmi ih caan hlathlainak an tuah i an hmuhchuahmi a si.\nChuahka in thlathum kar ngakchia nih suimilam 14-17 tal ihpiak ding\nThlali in thla hleikhat kar ngakchia hi sml. 12-15 tal ihpiak ding\nKumkhat in kumhnih kar ngakchia nih sml. 11-14 tal ihpiak ding\nKumthum in kumnga kar ngakchia nih sml. 10-13 tal ihpiak ding\nKumruk in kum hleihnih kar ngakchia nih sml. 9-11 tal ihpiak ding\nKum 14-17 kar nih sml. 8-10 tal ihpiak ding\nKum 18-25 kar nih sml. 7-9 tal ihpiak ding\nKum 26-64 kar nih sml.7-9 tal ihpiak ding\nKum 65 in a cunglei tar paoh nih sml.7-8 tal ihpiak ah a tha tiah hlathlaitu thiamsang nihcun an ti.


Lai Thilthuam le Laica Thawhkehna ( Tin Mang ) – VAKOK AUTHAWNG\nLai Thilthuam le Laica Thawhkehna\n“Laica (Hakha holh)tuah a si hlan ah Tedim peng Sizin(Sizaang)holh ca cu Mirang ralbawi.Randall nih 1891 kum ah a tuah piak hna.Hakha Laica cu 1894 ah Mirang ralkap sibawi.A.G.E Newland nih a tuah ve.Tedim ah Pau Cin Hau(1859-1948)cu a mang ah pathian nih cauk a pek.Cu thawk cun Pau Cin Hau nih ca phunkhat a tuah i catial a thawk.Cu ca cu Laipianca ti a si.Lairam siangbawite nih hi ca hi Laimi nih mah tein tuahmi ca asi,zei dah a lawh hnga ti hngalh duh caah Bible ca chung i,”Tlangcung Cawnpiaknak kha,Laipianca in 1936 kum ah British and Foreign Bible Society(Burma Agency)”nih an rak tial.A sinain hi ca hi Laimi sin ah a karh kho lo.Lai ram uktu Mirang nih Laimi holh phun a tam tuk caah Falam Laizo holh lawng in cacawn siseh an rak ti.Siangbawi pa Rev.Cope nih a duh lo.Cucaah Lairam uktu Colonel Burne nih 1924 ah Rev.Cope kha a vaton i Tedim ah Kamhau holh,Hakha le Falam ah Laizo holh cawn ding in a va chimh.Holh phun hnih in Laica cawn cu thawk a rak sinain a hnu ahcun Hakha ah Hakha holh in cawnter a si ve.”1 Nihin ahcun Laica(Hakha holh)cu kum 90 leng a si ve cang. Lai Bible le Lai Dictionary zong kan ngei cang.\nLai thilthuam thawhkehnak kong hi fiang tein Mirang nih an rak tialmi hmuh khawh a si lo. Mr.Tuck le Mr.Carey nih 1894 kum in an rak tialmi(Chin Hills)cauk hi kan Laimi caah cun kan tuanbia(History)cauk a si ko. Cu cauk chung ah hi ti hin an tial:-“Tlangcung ram kan va lak lio i ramdang thilpuan an hman hlan ah hin, Laimi nih thil hrukmi phun hnih lawnglawng an ngei. Pakhat cu a leng angki fualpi le a dang pakhat cu biar a si.Hakha le thlanglei zalong in a ummi mi pawl i an puan cu puu in tahmi a si.Anmah tein tahmi a si. Thawi a phunphun in an tamh.A thilri a man fah lawng a si lo,a khul a rangbilkmi le a tak zungzalmi Hakha nu hmanh nih nifate a tah ahhin kum khat a rau.(Cawngnak puan a si).”² Tuanbia(legend):-“Lai thilthuam cu Zotung peng Sepi khua in a rak thawkhmasa tiah an chim tawn. Sepi khuami Pu Tho Khe cu an khua pawng Letsava ah sur a chep.Cu lio ah ngaknu a dawh ngaimi pakhat ti chung in a hung chuak i a tlaih.Khuachianu nihcun a umnak ah a kalpi i Pu.Tho Khe cu inn lei ah a kir kho ti lo.Khuami nih an kawl lengmang i an hmuh tilo caah a thi ko cang tiin Lawki phung in lung an donh piak.\nKum thum chung khuachianu he an um hnu ah a khua le ram a ngaituk caah khualei tlun a duhnak kong a chimh lengmang.A donghnak ah khuachianu nih kan sining vialte hi a ho hmanh ka chim hna lai lo tiah bia naa kamh lawng ah nakal kho tiah a rak ti.Na chim sual ahcun na thi lai tiah bia a rak tiam. Pu Tho Khe cu bia aa kam hnu ah khua lei ah a tlung.Khuami vialte an i lawmh tuk caah inn khat in an topi i khua zei ahdah na um? tiah an hal colh.Thih a tih caah a chim duh hna lo nain um thiam loin an hal lengmang caah ka chim ni cu ka thih ni a si lai caah khuami vialte chuak dih ulaw kan chimh hna lai a ti hna.An khuapi in an chuah hnu ah Pu.Tho Khe nih khuachianu he an umnak kong cu a chimh hna.A thi colh ve.\nA ruak cu ni thum le zaan thum an suan.Ruak hummi an ngu dih kar ah khuachianu nih ruak a rak humh ve i ruak pawng in a tap. Cucu nu hmei nu nih a hmuh i mipi a chimh hna ahcun khuachianu cu a lo diam cang.A ho hmanh nih an zum lo.A donghnak zan ah khuachianu cu ruak humh ah a ra nolh ve. Mipi cu an ngu dih hoi i.Khuachianu cu Arkhuan hlan ah kir ding a si ko nain a donghnak zaan a si caah Pu.Tho Khe sian loin Arkhuan tiang a um sual.Arkhuan thawng a theih in a lau tuk i a tlik nak ah khuhsi sawngkhoi a philh tak.Cu sawngkhoi cu Lungngo bawi nih a lakter hna i an khua i thiamtah a thaimmi Pi Ria Thein(To Thang nu)kha a zoh ter i a tahter.Cu ti cun Cawnlo/Cawngnak a rak thawhkehnak cu a si.“ ³\nRef:-Muko Mekazin Dec.2006(Ca tialtu:Sayaci.Thang Thai)¹ -2.Chin Hills. 1894(Carey and Tuck)² -3.Muko Mekazin June.2005(Ca tialtu:Ni Za Hmung)³


NLD PARTY LE NLD ACOZAH CU BUDDHIST PHUNGKI SIN AH AP-NAK AN TUAH CANG – Chin World News Evening\nAvoi (12) nak Shwewaryaung Phungki Conference cu 25 September 2019 Mondalay ah an tuah i, India Diplomatics le NLD acozah nih an talpi ve hna. Dr. Zaw Myint Maung hi Mandalay Chief Minister asipinah NLD party Vice Chairman (Daw Suu Changtu asi) zong asi. Dr. Zaw Myint Maung nih Phungki Lu sinah a chimmi thil phun (3) hi ruah awk a um ngai.\n1. NLD party dihlak le Acozah kan zeizong vialte nanmah kut ah kan in ap cang hna. A herhning in rak kan chimhhrin ulaw rak kan cawnpiak u.. Kannih zong nih nan herhmi cu phungning tein bawmh khawh kan in zuam ve hna lai tiah a chim.\nNLD party member le acozah an dihlak in Phungki cawnpiaknak le nawlngeihnak taang ah an chiah tinak asi. Chinram NLD zong an i tel ve hnga lo maw. Thuk deuh in hei ruat cio ko uh. 2. Daihnak remnak (Peace) kan ser khawh rih lo caah Federal Democracy zong kan sersiam khawh rih lo..tiah a chim rih.\nDaihnak ser hmasa i Federal Union ser cu asi kho lo ah ka ruah. A luu le a hram an i palh. Federal nih Daihnak aser khawh lai. Mah ti ning asi ahcun NLD nih Federal le Tlangcungmi kan covo cu sersiam piak khawhnak lam a pit cang tinak asi.3.Kawlram cu Buddhist ram asi. Phungki zong Kawlram dothlennak ah a biapi mi nan si cu tuanbia zongah a um ko. tiah a ti hoi\nKawlram cu Buddhist tamcemnak ram asi tiah an ti tawn nain Dr. Zaw Myint Maung nih cun Kawlram cu Buddhist ram asi tiah ati bak ko khah. Mah bantuk ruahnak ruangah U Nu chan ah a buai cang i KIA hna a um cu zapi theih asi. 2020 Election teinak hmuh duh ruangah ah Biaknak le Ramkhel kha cawh an timh zong asi kho. Kan ruah khawhmi cu NLD cu Phungki sin ah an ap cang ti kha asi ko.\nRef: Jacop R. Thang & Sep 25, 2019 Myanmar Times\nA Thiltuah Mi Ruang Ah Iran Tuk An Timh Cang


US VOTE A Rel Tu Hna Nih An Hrelh Hraam Mi Vote 2,6oo Bak Hmuh Than Asi – Thechinlungnews\nUS VOTE A Rel Tu Hna Nih An Hrelh Hraam Mi Vote 2,6oo Bak Hmuh Than Asi\nGeorgia’s Floyd County i vote reltthan nak ah presidential ballots 2,600 relchih lomi cu hmuh a si. Sinan hi nih hin Biden le Trump karlak ah zeihmanh thil a thlen ter kho hlei lailo, Biden nihhin vote 14,000 in a tei tthiam tthiam rih.\nHi bantuk i vote an rak hrelh mi hi a ruangbik an tarlangh ning ahcun Election Official nih memory card i vote an thlak micu ballot scanning machine ah upload an philh caah a si tiah, Atlanta Journal Constitution nihcun a tarlang.\nState voting sytem manager Gabriel Sterling lei nihcun hithil hi seh tlamtlin lo ruang silo in rianttuan tuhna fello le daithlang ruang ah a si tiin an chim ve. A sining tak ahcun rianttuan tu hna fello ruangah a cangmi a si i Sterling lei nihcun County election director cu a rian in dinhter dingin a duh.\nGeorgia hi Republican an tam taktuk nak a rak si tawn i 1992 hnu lei ah Joe Biden cu Dimocratic presidential candidate ah teitu um chun a si.\nTrump cu nihin ni tiang ah election ah teinak a hmuh lomi cu a pom kho lo i thil diklo mi cu lang hrim hrim dingin ttan a la cuahmah peng ko rih.\nBe the first to comment on "US VOTE A Rel Tu Hna Nih An Hrelh Hraam Mi Vote 2,6oo Bak Hmuh Than Asi"


Ngeih A Chia Tuk : Pastor Pa Cu Pathian Bia A Chim Dih In Nam In An Tthah – Chuncha News\nNgeih A Chia Tuk : Pastor Pa Cu Pathian Bia A Chim Dih In Nam In An Tthah\nNgeih achia tuk hrinhrang ko.India ram Ferozpur Punjab khua ah pastor pa pakhat Balwinder Bagicha cu a member hna sinah pathian thawngttha bia in thazaang peknak avah nei nak ah misual nih nam in an thah. Pathiang rian kum caan saupi a ttuan caang mi pastor pa cu covid-19 boruak ruangah hmunkhat te ah Biakinn ah a member pawl he pathian tthangtthat ti kho nak caan an ngeih lo ruangah, innkip ah a member pawl cu vah leng le pathian bia in thazaang vah pek nak a neih ton hna.\nNizaan zong ah cu a tuah ton bantuk cun a kal tthan I Pathian thawngttha achim biathian bia in thazaang a pek hna, cu a dih in inn ah lawi ding in a rak ra ,cu lawi ah lampi ah misual pawl nih nam he I a nunnak liam tiang in an tuah. Nam hma an hliam caankaa in a hliam tu pawl cu an zaam a mah zong cu a ti kho chung in inn ah a rak lawi nain inn a phak hlan deuh ah a nunnak a liam tiah an chim.\nHi thawngpang hi Christians persecution ti mi group ah an rak tar ii comments le a zoh tu an tam taktak , ho poah nih ngeih an chia pi hna . A kal tak mi a chungkhar caah tthlacam bawm ve hram uhsih,kanmah cu khrih ah unau kan si bantuk in thlacam bawm hram hna sih.\nThawngpang dang relchap<<<(27 July,2020) Myanmar, Eyawadi Division, Wokhayanmyo ah chungkhar pakhat cu fa pa 5 an ngei hna i mah chung ahhin an fa le pa 4 cu mitkhua hmuh lo in an um tiah thawng theih a si. Hi ngakchia pa 4 hi an chuah ka hrim in an mit hi khua hmuh lo bak in an rak chuak i, pakhat tu cu amit khua a hmu mi asi tiah maythadin.webside nih cun a langter.\nHringtu nu le pa nih mithli tla bu tein an fa le cu an zoh lio hna a si. Hmailei ah zeitin dah kan fa le hi kan zohkhen hna lai i, an upat tikah zeitin dah an i tuah hnga ti long hi nu le pa nih cun lungre theih ngai in an um lio a si tiah thanwg theih a si. Vawlei cung ah hin hringtu nu le pa hna nih cun fa le rosung kan hmuh mi hna hi saduhthah piak cio in cawnkeng cio a si.\nAtu bantuk dirhmun in an fa le kong ruah ahhin nu le pa caah cun a fak hrim ko lai mu. Kanmah Kawlram dirhmun labang in cun hi bantuk thil a cang mi pawl hna hi an zohkhen hawi hna lai maw ti hi thinlung a um ngai. Ram thancho uknak le hruainak ahcun bawmchan a herh mi minung an um maw tiah kawl a si i an dirhmun zoh in mi thleidannak ngei lo in an zohkhen ko hna. an caah thil pakhat khat ruahchannak a um kho ding le anmah le sining cio ah ei a chuak ciomi si hram ko hna seh.


Joe Biden nih thil fawi deuh in aruah tonnak ruang ah America ah New Gold war phun phun achuak soiselnak atam, New Quad thar India, Israel, UAE, US Bu thar long an dir, – Kawltu Team\nChina’ nih August ah hypersonic nuclear weapons an test ruang ah bia atam ngai ngai, Analysts hna beisei nak in China’s missile technology ah asang cang, Mike Gallagher, Republican member of the US armed services committee nih Biden a soisel ngai ngai, ‘Biden a um sawh sawh ruang ah kan ram hi ram dang nih an upat ti lo pin ah, New Cold War a um lio fawn, atu in kum 10 arak um ah cun Biden ruang ah, China nih akan phak deuh deuh ko cang lai ati.\nAmerica hi kan cawlcang ve deuh aherh cang, China nih hypersonic nuclear-capable missile a test kong an thei tik ah, NATO ram hna zong nih China cu bia tak tein zoh peng cang ding ah biachahnak an ngei cang, Defense Secretary Lloyd Austin nih Monday ah Pentagon nih China advanced weapons systems tha tein azoh ko cang tiin achim, Biden Spokeswoman Jean Paksi nih cun “White House nih China hmalaknak thar an theih, nain buainak chuahter lose an ti, reporters hna bia halnak aleh khi asi.\nNew Quad thar India, Israel, UAE, US\nNew Quad tiah an ti mi India, Israel, the US & the United Arab Emirates (UAE) Foreign Ministers hna cu vawikhat iton khawmnak an ngei, an chim bik mi cu economic & political cooperation -Middle East Asia & maritime security le Rilipi venhimnak ah pakhat le pakhat venhim piak hna asi, Mah meeting ah hin external affairs minister S Jaishankar, Israeli foreign minister Yair Lapid, Jerusalem, US secretary of state Antony Blinken, Washington, & UAE foreign minister Sheikh Abdullah bin Zayed Al Nahyan, Abu Dhabi hna cu itonnak an ngei, mah meeting ah hin acung ah langhter cang bantuk topics bantuk in, US nih Bloc thar karlak akau deuhnak hnga tiah, an dir hna hnu ah hmalak ding mi hna chim asi.\nAsia ai awh India, US state department spokesperson Ned Price nih mah meeting ah hin economic & political Asia le Middle East ah thancho nak kan ngeih khawh nak hnga Trade, Climate Change, energy cooperation le maritime security hna ngai pawimawh ding zong asi, Blinken nih Biden administration’s hna nih Abraham Accords anrak ngai pawimawh ngai, Israel le Arab ram hna irem kho peng ding ah support asi lai tiin achim, India, Israel & the UAE hna nih hin trilateral cooperation ah hma arak lak cang khi asi, UAE ah 3 million Indians umnak asi, India nih Abraham Accords cu an support ngai khi asi. a thlawp hle bawk\n← America mipi nih Trump an ngai tuk cang, Biden nih Leiba tamtuk angeih cang, Korean Peninsula kong ah Trump an ngai deuh deuh hna cang,\nDoctor hna nih Queen Elizabeth-II cu Zu din ti lo ding in an nawl, Nort Korea nih Japan lei ah submarine launched ballistic missile akah hawi cang, →


Become our sponsor – Chin Community in Norway\nCCN rianttuan cawlcanghnak ah phaisa lut kan ngeihmi pakhatte cu; chungtel man (membership fee) asi. 2016 – 2018 chungah membership fee a chuakmi hi 50, 600 NOK asi. Hi zat hi member organisation 6 le a khua in khua 3 nih peekmi zapite asi. Cun Krihfabuu 15 le pumpak minung 18 nih 2016-2018 chungah 57, 000 NOK zong bawmhnak na kan peek. Aho te nih dah CCN rianttuannak ah a kan bawm timi min list zoh duh ahcun, CCN Secretary Report 2018 ah zoh khawh asi.\n2019-2021 rianttuannak zongah mipi bawmhnak thazaang peeknak tam chinchin kan herh rih ko. Mah lungtho tein a kan bawm duhmi hna nih CCN Bank Konto: 3207 25 10452 ah peek khawh kan si. Na kan bawmh khawhmi kongah chonh/hal duh ahcun; Fundraising Committee [Ni Par Hlawnceu, Mob: 94132278] sin zongah hal khawh asi. Bawmhnak petu le peek zat min cazin hna cu CCN website ah zoh zungzal asi lai. Petu hna sin zongah Sponsor cungah Lunglawmhnak Roca zong tuah asi lai.


Trump ttanhtu, Lai pawl nih nauhrawh le neihkhat umh lawnghi nan buaipi i mah hna pahnih lawnghi sualnak ah nan ruah. – Hakha Cherry\nNauhrawh le neihkhat umh lawng sualnak an si lo, din lonak tuah le fa cawnpiak thiam lo zongteh:Trump ttanhtu, Lai pawl nih nauhrawh le neihkhat umh lawnghi nan buaipi i mah hna pahnih lawnghi sualnak ah nan ruah. Sualnak dang cu biapi ah nan ruat lo i tuah zongah a poi lo titluk in nan ruah. Mah tikah chambaunak le tlamtling lonak tamtuk nan nei ti khawh a si. Sualnak dang cu buaipi tlak lo phunah nan ruah cu/chimtlak lo nan ti cu. Mahcu a palh tukmi ruahnak a si. Bible ah nauhrawh le neihkhat umh lawng sual a si a tinak a um lo.\nMahtluk sualnak a tammi hi chimcawk lo a si ko lai. Nauhrawh le neihkhat umh lawng nan thinlung ah a um peng tikah sualnak dang caah daithlang in nan um lai tikah nan nunnak ah tlamtling lonak le chambaunak a tampi ko lai. Biden a ttanhtu pawl nih cun sualnak vialte kan doh dih ko/doh dih kan i zuam fawn. Sualnak vialte cu kan buaipi. Trump ttanhtu Laipawl, nauhrawh le neihkhat umh sualnak lawnghi arhla fungkhat tlaih in i tlaih ti hlah u. Mah ti nan kal pengah cun nan rawk chin lengmang ko lai. Mah sualnak pahnih lawng biatak tein buaipi zonghi pialsual/kalsual a si ve. Mah vialte sualnak dohding hi nan thei lo maw?\nNan fale biatak tein cawnpiak hna u. Nu le nu, pa le pa umh a tthatlo ning zong cawnpiak hna u. Nauhrawh a tthat lo ning zong theihter lengmang hna u. Cozah tuahmi lawng auhnawh len ti hlah u. Nan fale nih volhpamh, upat lonak, le nuncan ziaza dawh lo an tuah/an hmang ahcun fak piin cawnpiak hna u/si hna u. Ca zoh le rianttuan an huamnak ding zong in biatak tein cawnpiak hna u.\nNa fale ttha tein na cawnpiak khawh lomi hna zonghi sualnak a si ve. Din lonak a phunphun na tuahmi zong sualnak a si ko. Khrihfa mi nih sualnak dohding tamtuk kan nei tihi philh hlah u sih. Nauhrawh (Abortion) le neihkhat umh (same-sex marriage) lawng sualnak an si lo.\n(Rom 3:23), “Zeicahtiah mi vialte cu kan sual dih cio ko i Pathian sunparnak kha kan bau dih cio ko.”(Jeim 4:17), “Cucaah cun hi a tthami thil hi ka tuah awk a si tiah a hngal ko ttung i a tuah lomi cu misual a si.”Credit-Van Tum


Saya Van Tum: Thantlang Inn Kangh Lainak Ding Hi Ka MANG ah Ka Manh Hmasa Peng\nThantlang inn kangh ti bantuk pawl hi ka mang le ka taksa nih a rak theih hmaisa tawn. Nizan zanlei cu a zaw deng bantuk in ka um, ka lungrethei tuk, ka chung sivang, ka lung a nuam lo. Ziah thla mah ti hin ka um hnga ka ti. Thilthalo ngaimi pakhat khat poah cu a um te lai/a chuak te lai ka ti. Atu tiang ah inn a kaang cuahmah ko ti si. Atutan inn kangh zonghi zarhte zan ka mangah ka manh cang.\nAtu lawng a si lo, voidang inn kangh kong zong ah siseh, ral an i doh tawnnak kong zongah siseh ka mang ah ka rak manh cia lengmang i ka taksa umtu ning zongnih a theih. Nan si cio ko lai. Kawl pawl zong nih mah bantuk phun hi an zumh ngai ve.\nTangkhawng 3 Diary: Kan Innte A Ciam CP Lian C. Kumthar lawmhnak kut i tlaihnak hmanh kan i tlengh hlan le kumthar a peh rih mi khuangtum aw a daih hlan, 2022 January 3 zanlei ah kan innte a ciam ve cang. Kan innte cu kan rianh dihka: 2021 July 14 in September 17 tiang, thlahnih lawng kan umnak manh mi, thilri zeihmanh lak le chuahpi lo tein a ciam.\nA kaang te lai tiah kan ruahcia ko. Hawihnu ah a kangh mi nih inkhawhnak le tuar khawhnak hmanh a kan pek lehlam. Kan ram dohthlennak ah kan inn ai tel, ai pumpe, a kaang. Hawi nih an nunnak hmanh an pek! Bizu pali khat in kai chiah mi ka cauk, a bik in Lai cauk cheukhat le ka computer file vialte belte cawk than le hmuh tthan khawh a si ti lai lo, zeiti ttha.\nKan innte a ciamh ruangah Pathian sin le kan miphun dohthlennak ah ai tel mi dihlak cung ah vuivainak le lungsilonak kan nei lo. Pathian nih kan nunnak tu humzual ko seh. A zalen mi ramthar ah innthar kan sa tthan te lai.\nKan innlo a ciamhnak nih Pathian he kan i pehtlaihnak hrawk hram hlah seh. Pathian bochan in kan lungtthawng ko seh! Hnu kan kir lai lo, hmai kan nawr chin lai. “Pathian nih ka mitthli cu ka hmuhpiak seh law, ka thlacamnak cu ka theihpiak ko seh,” (Job 16:20). 2022 Tangkhawng 3, Cawnnikhat, Sangau. CP Lian C\nThantlang Khua Khrihfa Upa Khuazeidah Nan Um Dih… →\n← Phunzai Lo Tein BAWIPA sinah Lawmhbia Chim Hi Ral Teinak Asi


US Nungak Muidawh Tak Tak Hna Nih Trump Caah Thlacam Piak Nak Bak An Nei Cang (Video He). – Kawltu Team\nUS Nungak Muidawh Tak Tak Hna Nih Trump Caah Thlacam Piak Nak Bak An Nei Cang (Video He).\nNovember 7, 2020 November 7, 2020 Pu Tawn Mang\nPresident Donald Trump cu mipi nih awn sehtiah an ruahcanh nain a tu a dirhmun zoh ahcun a boruak achia ngai. A sinain thinphang dinga silo zumtu tampi nih thla an cam piak an mitthli tla in heh tiah Trump teinak aco khawhnak ding thla an cam. Biden nih trump hi a tei hnga ding asi ahcun a tei cang ding a si. A sinain atutiang tei deng in aum zungzalnak hi a ruang pakhatkhat aum kolai.\nPathian nih Trump hi teinak apek hrimhrim kolai, zumtu tampi nih mitthli tla in chun he zan he thla an cam. Hi zumtu mittthli tlaknak hi asawhsawh in a zoh lailo. Pathian cu a caanhman teah aa phuang zungzal tu a si caah Trump zong nih Pathian can a hngak ii a lungdong hleilo. Zeitin dah Trump nih a tei lhrimhrim lai tiah kan zumh asi ahcun debate an tuah lio zongah khan Biden nih Trump biahalmi pakhat hmnah alket kholo.\nTrump cu thil diklawngbak adirpi tu le a ttanhtu asi caah teinak cu a hmuh hrimhrim kolai. A rauh bel cu arau deuh kolai. Cu caah Trump ahlawhtlin khawhnak ding zumtu hna nih biatak in thlacam kan ttanh deuh a herh. Trump a sungh ahcun zumtu ca koah a fak lai ii harnak tampi atlung khomi asi. Trump caah mitthli he Bawipa sin thla acammi hna Vedio atang ah vun zoh chih.\nRelchih: Zeiruangah US Votes Result Achuah Kho Ri Lo? Tu lio US Election Result um tu ning adang ngaingai ko. US ahhin tu lio bantuk in vote result chuah lo hi aum bal lo cu asi lo nain. An tlamtling than tawn ko nain tu lio ahcun an buai ngai. Tuesday zan ahkhan vote pek ni adongnak asi cang tlamtling tein an dih ve ko.\nCucah voidang or kum dang ahcun cu chungin an rel kho mi chungah le State dang dang in a phanmi result hen kha athaizing khi cu ateitu Pa nih ka tei cang tiin an chim kho cang mi asi tawn. Cucaah Trump nih ka tei cang tiah White house hmaiah media pawl sinah tuzing kha achim ve. Atang mi zong hi rel an herh ti lo cun vote zong hi ahman ti lai lo ti.\nVote an rel mi hi Stop a tuah ter cang hna lai ati cucaah an buai ngai nak hi asi. Nain post in vote a pek mi hi kum dang nakin an tam deuh caah apoi ngainak pakhat cu asi. Kumdang ahcun Post in vote apek mi an um ve ko nain atam lo tu kum cu Covid-19 asi ruangah Post in vote an kuat mi atam deuh caah Joe Biden nih cun rel dih aher mi asi ko ati ve.\nAmerican hi mipi nih President kan thimh an ti nain direct an thim ti kho an ve hoi lo, American ram ahhin Pyine 50 an um I, Washington DC hen cun 51 an um. Hi Pyine tang ahhin Myone ahme mi zong an um ve caah, an mah pawl nih an pek mi vote vialte kha pyine Vote Center ah kuat dih asi. Cu chungah atam bik a hmu mi kha Pyine pakhat ah ateitu ti asi.\nMyone vialte fonh in achuah mi vote kha Pyine pakhat aiawktu asi cang ka ti kho ko nain Pyine pakhat ah vote Pakhat ti bantuk cu asi lo . Cucaah Pyine vialte vote fonh in 538 asi. Nain Pyine ahhin Pyine a ngan deu mi le ahme deuh mi an um ve caah Pyine pakhat nih aa ngeihmi vote number kha adang caah an I loh cia ve lo.\nCucaah 538 chungin 270 hi cheu hnih ah cheukhat cung asi cang caah 270 atling ort hi nain tam deu ahmu mi nih ka tei cang tiah chim kho cang. Nain tu kum cu Post in an pekmi vote aphan lo mi le an rel lo mi atam ngai caah apoi ngai nak cu asi. Tu lio an buainak hi vote tling tein rel ter dingah Trump nih aduh ti lo caah an buainak bik cu asi ko. Hihi catialtu hmun ning asi. Ref: Chawche Hlei Cung\n← Election Zaan Tiang Ah Trump Nih Vote Tam Tak Tak In A Tei Ko Mi Kha.\nUS Nungak Muidawh Tak Tak Hna Nih Trump Caah Thlacam Piak Nak Bak An Nei Cang (Video He)… →


Tar Khawhlonak Si. – Chin World News Evening\nTar khawhlonaknak sii ‘ timi sullam. Sechoh. (zu,bing,no 4 ) thlah loin a tawng thamtu paoh paoh an tar hlan kum note(.40) hrawng ah an thi deuh hna. curuangah rithai sii a tawng thamtu pawl cu. an tar hlanah an thi i, sechoh (zu,bing,no 4 ) hi ”tar khawhlonak sii’ tiah an chim.\nNihin. Vawleipi ah. Sechoh bing,no 4 minung a rittertu sii a tawng thammi zeizat tluk dah an um hna hnga?A rauh hlan ah an hrial lo,an tongh tham peng ah cun.an tar hlan kum note in thih cu an ton dingmi a si.\nCuruangah ‘ Tar khawhlo’ na duh a sile rithai sii a phunphun kha zing,chun,tlai,zan ti loin na ei/din/chunh ahau tinak a si A sinain. Phungthlukbia 10:27 “Bawipa ttihnak nih hin chan a sauter, Sihmanhsehlaw mittha lo hna chan cu a tawi. “Tiah kan hmuh cucaah. Hi baibal cacang nih hin na thinlung lam in hruaihram sehlaw tiah thazaang kan pek le forhfial kan duh. Ref: Lungrawn Par\nNgaihthiam Awk A Tha Lomi Sualnak: Billy Graham Bialehnak


ZORO Hruainak In India Central Cozah Nih Nawlpekmi Duhlonak An Langhter Lai…Hi nawlpeknak hi a rannak in let dingah Central cozah cu an hal. – Onlinenungak\nZORO Hruainak In India Central Cozah Nih Nawlpekmi Duhlonak An Langhter Lai…Hi nawlpeknak hi a rannak in let dingah Central cozah cu an hal.\nZORO Hruainak In India Central Cozah Nih Nawlpekmi Duhlonak An Langhter Lai\nMyanmar ram buai ruang i India ah a zammi kan unau hna cu India Central cozah nih an ram ah kuat than dingin ramri state a simi Mizoram, Nagaland, Arunachal Pradesh le Manipur uktu hna sinah nawl a pek hna.\nHi kong he pehtlai in Mizoram mipi cu an ngaih a chia, an lung a fak i an thin a hung. Cucaah March 17, 12:00 pm ah Zo Reunification Organization (ZORO) General Headquarters executive committee cu meeting an ngei colh. Meeting cu ZORO President Pu R. Sangkawia nih a hruai hna.\nAn meeting ah cun Government of India, Ministry of Home Affairs in Mizoram, Nagaland, Arunachal Pradesh le Manipur Chief Secretary, cun DG Assam Rifles Myanmar in a rak lutmi ralzam hna cu tlaih in a rannak in an ram ah kuat than dingin nawl a pekmi hna kong an ceih.\nZORO hruaitu hna nih cun himnak duh ah India ram i a zammi hna an ram ah kuat than dingin Government of India, Ministry of Home Affairs nih nawl a chuahmi cu an doh. Hi nawlpeknak hi a rannak in let dingah Central cozah cu an hal.\nZORO cu vawleicung hmunkip i a ummi Chin miphun (anmah nih cun Zo hnahthlak/Zofate an ti) dihlak i fumtom than i uknak pakhat tangah um kho dingin aa zuammi an si.\nCu ruangah Government of India, Ministry of Home Affairs nih ralzam kuat than ding a timi cu ZORO nih an duh lo, Mizoram cozah le mipi zong nih an duh lo.\nCucaah hi nawlpeknak doh le duhlonak langhternak cu March 23, 2021 ah thut buin (Sit-In-Protest) an ngei lai. Hi ni ahhin Government of India, Ministry of Home Affairs nih ralzam kuat than dingin nawlpeknak ca an pekmi hna copy cu mei in khangh a si lai.\nHi Sit-In-Protest ahhin mipi dihlak chuak dingin ZORO nih cun sawmnak a tuah.\nSource: ZoRO FB Page


Kawlram caah thawngtha bak si cang, Coronavirus a zawtmi tampi an hmuh thluamah cang lai – Thechinlungnews\nKawlram caah thawngtha bak si cang, Coronavirus a zawtmi tampi an hmuh thluamah cang lai\nKawlram chungah coronavirus a zawtmi minung 63 an phan cang. A thimi hi 5? an si ve cang, atu dirhmun ah cun dead rate hi a sang ngai. Nikhat ah minung 100 hrawng test an tuah caah a zawtmi an hmuh mi hi a tlawm ngai. Atu cu UN lei nih Kawlram caah C-19 Test Kit ting 2 bak an pek caah kawlram caah cun thawngtha bak a si ko\nMah Test Kit hi UNOPS lei in an vun kuat mi a si, National Health Laboratory (NHL) le Ministry of Health and Sport Department ah chia a si lai i a her ning bantuk in hmang a si lai. UNO caah bia chimtu U Aye Win nih cun, UN nih hin test kit 50,000 hrawng kawlram kuat a tim. 3,000 a rak kuat cang, atu a kuat mi he 23,000 a si cang tiin a chim- VoA\nTedim COVID-19 mizaw (3) cu Kalay siizung kuat ding an ti,Kalay khua nu/pa nih an duh lonak an langh ter……Chin Pyine ,Tedim ,Kaptel khua ah COVID-19 positive apakhatnak hmuh hmasa asi . Tedim siizungah minung 3 cu COVID-19 in dam loin an um . Tedim siizung in Kalay siizungah thial dingin thanh asi . Hi kongah Kalay khua nu/pa nih an duh lonak an langh ter .\nKan khua nu/pa ruahnak ah mizaw 3 thialnak ding kongah Kalay khua nu /pa nih kan duh lo . Kalay cu ihkhun 300 lawng aumnak siizung asi . I thlopnak hmun zong ah atlak lo .Kalay nakin Chin Pyine Falam ,Hakha tibantuk ah ihkhun 500 umnak siizungah an thial hna awk asi . Case 1 dam lomi hmanh Kalay apal pah tikah zeitin cheknak zong an tuah kho lo ,Kalay khua nu/pa hmanh hi kongah kan lungre athei.\nMi zaw pathum an rak thial ding cu zawtnak kan don bantuk asi ko tin Kyaw Thet Win nih achim . Kan cohlan kho hna lo , a tling mi siizung zong asi lo tin achim. Case 1 he anaihniam mi hmanh cheknak tha tein an tuah rih lomi cungah lungrethei in kan um lio ah mizaw 3 thial ding cu kan cohlang kho lo . Weibaki tibantuk ah thial ding an si ahcun bawmhnak cu kan tuah ko hna lai tin an chim . Cunglei zongah luh ter kan duh lonak kong kan thanh cang,cu bu i an duh lo ahcun mah van kha izoh cio hau ko .\nBe the first to comment on "Kawlram caah thawngtha bak si cang, Coronavirus a zawtmi tampi an hmuh thluamah cang lai"\nTrump Nih kah atawng mi Police nu cu Phone a chawn i, Ram mipi nih na hnuh in kan i dirpi ko tiah a hnemh. September 21, 2020\nA pasal nih fapa ngeih a duh tuk cang ruang ah, fa a pawi lio mi, a nupi a tuah ning cu Ttih a nung kho tuk e. September 21, 2020\nThawngpang thar: UK si lei thiam sang hna nih Christmas Hlan ah tlamting tein kan chuah cang lai. September 21, 2020\nThawngpang Thar : Trump nih election hlan ah Supreme Court Justice Ruth aiawhtu ding thim a timh taktak ko cang. September 21, 2020\nKawl ram ah Covid-19 hri kaithar an karh. September 21, 2020\nKAWNGCHHE HNAWH NAN LEITAK HMANG September 21, 2020


UNHCR: Full lockdown kong ralzaam sin thawngthanh | The Chin Express\nUNHCR: Full lockdown kong ralzaam sin thawngthanh\nUNHCR Malaysia nih “June 1 in full lockdown (MCO 3.0) aa thok lai” tiin ralzaam pawl thawngthanhnak a tuah.\n“Malaysia cozah nih 2021 June 1 in 14 tiang full lockdown (MCO 3.0) tuah dingin thawng a thanh. Hihi 2020 March thla ah tuahmi avoi 1nk MCO (MCO 1.0) bantuk kha asi lai. Chawhvah khap asi lai i a herh hrimhrimmi ti dah lo cu rian vialte khar dih an si lai. Zulhphung (SOPs) tling zong kan in thanh te hna lai.\n“Hawikom i lenkai ti bantuk zatlang cawlcanghnak pawl khap an si. Asi khawh chungin inn ah um peng ulaw rawl silole sii ti bantuk a herh hrimhrimmi ca lawngah leng chuak uh.\n“Ṭha tein mask i hruk, kut i ṭawl lengmang, na tonghtham lengmangmi thilri thianghlim tein chiah ti bantuk pumpak i thianhhlimhnak hna kha pehzulh tein tuah peng uh.\n“Na zawt ahcun, inn na umṭi mi pawl he hmun khat ah umṭi lo asiloah hlat deuh in um i zuam. A ran khawh chungin COVID-19 i test law result na hngah chung vialte nangmah dang tein um peng.\n“Thinphang tuk a simi a karh cuahmahmi COVID-19 khamnak caah Malaysia cozah nih a chuahmi zulhphung (SOPs) pawl hi ralzaam le ralzaam soktu hna nih zul cio dingin kan in forhfial hna.\n“MCO kong le i bawmhnak kong thawngpang thar nan theih khawhnak hnga, Refugee Malaysia website hi punghman tein zoh lengmang uh,” ati.\nAtu lio cu UNHCR zung kal a ngah lo\nMalaysia cozah nih chawhvah a khap caah atu lio cu hohmanh UNHCR zung kal a ngah lo.\n“UNHCR nih zung ah ra dingin phone chawnh cangmi pawl zong tu hnu thawng thanh ṭhan hlan tiang ra rih hlah uh. Hnu ah phone kan in chawnh ṭhan hna lai i a thar in rat ni kan in chimh ṭhan te hna lai,” tiah UNHCR nih May 12 ah thawng a thanh cang.\nUNHCR he aa bawmmi zung pawl; IOM, RSC le ICMC ti bantuk pawl nih zung ra dingin an in chawnh cangmi hna zong anmah nih adang tein an in chawnh ṭhan te hna lai.\nHmasa thawngpangDr Sasa: Kan unau Rohingya pawl caah thil dik chuahpi dingin ICJ he kan tuanti cuahmah\nHnu thawngpangMalaysia lockdown chung Australia Visa Interview an ‘ngol lai lo’


Good News- An tlaih cang hna. MAH a tim mi cu a tlamtling ti lo hi\nadmin August 7, 2021 Leave a Comment on Good News- An tlaih cang hna. MAH a tim mi cu a tlamtling ti lo hi\nU Zaw Moe Tun Thah A Timh Mi Minung Pa 2 Hna Cu US Cozah Nih An Tlai Cang Hna. Mipi thimmi NUG cozah i UN Ambassador of Myanmar a si mi U Zaw Moe Tun thah ding a timhmi kawlram minung pa (2) Pyo Hein Htut le Ye Hein Kyaw cu US cozah nih an tlai cang hna tiah theih a si.\nU Zaw Moe Tun thah a timh tu minung pa (2)an tlai mi hna cu cazacuai an si lai tiin New York City Attorney General’s Office under the US Department of Justice nih an langter New York city ah a ummi Pyo Hein Htut le Ye Hein Kyaw hna pahnih cu U Zaw Moe Tun thah dingin an i ceih i thailand misual pa pakhat Pyo Hein Htut nih a pehtlai i thah nak ding an i ceih tiah theih a si .\nYe Hein Kyaw nih Pyo Hein Htut cu phaisa US Dollar 5000 a kuat i U Zaw Moe Tun thah dih bak in misual pawl US dollar 10000 pek dingin hnatlaknak an ngei .Yet Hein Htut nih Thailand misaul hna caah vanlawng ticket zong a cawk cia dih cang tiin US cozah nih an langter. Pyo Hein Htut le Yet Hein Kyaw cu White Plan , New York biaceinak zung ah caza an cuai hna i kum 5 chung thongtlak khawh mi case in cazacuai an si tiah theih a si\nthawngpang dang –Hakha khua ah COVID-19 Positive Thar Minung 8 an hmu chap hna. Nihin (August 6) Hakha khua ,City Hall le Sizung ah minung 28 an check hna i minung 8 sin in COVID-19 zawtnak hmuh a si tiah theih a si .\nJune 10 in August 6 tiang, Hakha ah minung 1817 an check cang hna i cu chung ah cun minung 432 sin in zawtnak hmuh a si. Zawtnak a ngeimi minung 432 chung ah minung 303 nih damnak an hmu cang i, a dang minung 15 an nunnak a liam.\nAn zohkhenh liomi hna mizaw 106 an um, tiah Hakha Township Public Healthcare nih August 5 ah a langhter. Zokhua zongah COVID-19 Positive Minung 4 an Hmuh Chap Hna Nihin (August 6) ah Hakha peng Zokhua ah COVID-19 positive minung 4 an hmuh hna. Zokhua ah COVID-19 positive minung 6 hmuh an si cang i, cu chung ah cun July 23 ah zawtnak an rak hmuhmi minung pakhat a dam cang. Cred-(DCN)\nA poi tuk ee!! Ralhrang nih Khrifa Biakinn pahnih le minung umnak inn an hrawh →\n← Good News- Taza bak an cuai cang hna


Thantlang Khuachung TCF Nih Thlankhur Tuah Cia In An Zuar Lai - THE CHINLAND POST\nThantlang Khuachung TCF Nih Thlankhur Tuah Cia In An Zuar Lai\nSalai Elvis| 2019 January 29| Thantlang khua cu khuapi he aa tlak ningin thlankhur cawhcia in chiah i a dih mi ning tein chiat ni a tongmi chungkhar lei nih liam ding in Thantlang Christian Fellowship (TCF) le Thantlang Youth Association (TYA) i bawm in thlan cawh cia in an zuar lai tiah kan theih.\nHi kong he pehtlai in sangthen cheukhat hna nih thlan tuah cia zuarding cu mino cawlcanghnak le i funtomnak zong a rawk deuh kho sual tiah a ti mi zong an um nain mizapi hnatlak ningin thlan tuah cia si ko seh tiah January 27 ni ah Sangchung chiatthatbu, TYA, TCF upa te le tuanvo ngeitu hna biakhiah nak an tuah than hi a si.\n“Thlan tuahcia ding kong he pehtlai in TCF le TYA i bawm in tuah ding a si. A tlangpi cun TCF lei nih tangka thazaang deuh le riantuan ding cu TYA an si ko lai. A tu lio thlanmual hi chun hmanh ah hin a rocar tuk i ningti in a um. Cucaah cun thlanmual hi pangpar dum bantuk hna in kan ser kho hnga maw tiah ruahnak a um. Hi kongah tha tein ruah i sipin lei Engineer nih Master Plan kha kan suaipiak seh law zohdawh deuh le ningcang deuh in tawlrelnak um seh tikhi kan i tinhmi cu a si. Thlan hi zeizat in dah kan zuar lai ti cu a fiang rih lo, a riantuan nak nih a ngeih te lai i rianzong zeitik in kan thok lai a fiang rih lo. TCF cu chiatni thatni i zohkhenhnak a si ko caah amiak laak lo ding in kan ruah ko” tiah TCF Chiarman Pastor Duh Sang nih TCP ah a chim.\nHi kong cu TCF nih 2018 kum Siminar an rak tuah lio in a rakchuak mi biatung a rak si nain sangchung tuanvo ngeitu le mino hna i funtom than hnu ah a tubantuk zapi hnatlak nak in bia an chah hi a si. Chungkhar lei nih thlanco rawl i peknak kong, mino hna zanvar (dei) hnu in thlan cawh nak kongah harnak an ton ning, zarhpi ni he aa ton caan ah mino hna caah dawnkhan tu a si caah a tu bantuk in thlan cawh cia zuar an timh hi a si.\nA tu bantuk in thlan i cawh cia nak cu Sianginn sang nih a luancia kum hnih hrawng in an rak thok hmasa mi a si. A tu lio Thantlang khuachung ah Thlan hmun 3 ah a um i TCF nih thlanlung cung i Cuaipia phah zong tha an pe lo tiah kan theih.\nPrevious Hakha Chin Miphun Ni Ah President U Win Myint Telh In Khual 650 Renglo An Phan Lai\nNext Chin Miphun Ni Hmanpi Ding In Rampi Hruaitu Upa Sawm An Timh Hna


Lai khuate Thanchonak; A Thami Thlennak – THE CHINLAND POST\nLai khuate Thanchonak; A Thami Thlennak\nThawng Tha Lian S| Opinion|2018 April 7| Pakhatnak ah, thanchonak hi zeidah a si? A suallam tampi in hrilhfiah khawh a si, nain biatlang pakhat tein an cohlan bikmi cu, “a thami thlennak” tihi a si. Thanchonak nih hin kan duh lomi le kan caah ral tampi a chuahpi theo tawn. Bianabia ah, kan mithmuh kut tongh in hun lak ah cun, 2005 lio ah Ralkap bawizik Than Shwe nih kan ram thanchonak caah timi hmuitinh he a rak chuahpi mi Jet-su-pin kan cing lai timi (Jatropha plantation) te hna kha kokek miphun (ram ngeitu) kan caah thathnemnak a rak ngeih lo leng ah khua pawng thingram tongh loding hmun (thinghual) kan chiahmi hmanh kan rak hau piak dih tik ah kan khuati, hmunhma le kan Chinram a rak hrawh dih. Tulio Kawlram pumpi huap zong in an buai lenmi kan inn pa Kachin ram ah Mitsone Tidil kong te hna le Lat-pa-dawng-taung (dar le leitang chuak kong buainak) pawl zong hi thanchonak nih a chuahpimi thil thalo kha an si. Chim duhmi cu, thanchonak kan timi ahhin kokek miphun ca le pawngkam caah thil tha lo a chuah theo tawn caah, “a thami thlennak” lawng kha thanchonak taktak cu a si tiah an cohlannak cu a si.\nPahnihnak ah, thanchonak timi ahhin mah le khuaram, vawlei hmunhma le khuati vanruah sining hoih in an then tawn. Tahchunhnak in, khuasihnak ram le khualumnak ram an herhmi le tuahtuanmi a khat lo. Cun, milurel le ram (khua) hmet-ngan zong in thleidan a si; khualipi pakhat a simi nih zeidah a herh hmasa bik? Zeidah a ngeih hrimhrim awk a si?, timi pawl kha an si. Cu bantuk thiamthiam cun, khuate pakhat nih zeidah a herh i zeidah a tuah awk si, timi kha a si ve. Khua pakhat le pakhat kha an herhning le an tuah awk hnga kha an i lo cio lo; an khuati vanruah, hmunhma le vawlei nih lai a rel tawn caah cu an khuati le vawlei hoih in thanchonak tuahpiak an si – thanchonak rian an tuah/tuan cio hna. Cucaah, kan nih Laitlang chung khuate ummi nih Khuate kan sinak hoih in hmailei kan thanchonak ding caah zeidah kan tuah cio awk a si ve?\nMinung pakhat a khuasak a nuamh le a thancho khawhnak ding caah a herh bikmi cu “ti le mei” a si. Khuapi pakhat a thanchonak ding ca zong ah “Ti le Mei” thiamthiam hi a si. Mei (electric) a um lo cun khuapi pakhat zeitinhmanh in a thangcho kho lo. Mei hi khuapi a thanchonak ding caah a hrampi cu a si. Khuapi pakhat ser an timh poah ah mei hi hmasabik ah tha tein tuah/ser a si tawn. Mei tha tein an hman khawh hnu ah a herhmi dang; ti, inn, sat-zung, lam, etc. tiin an hun thancho ter le sak khawhnak a si.\nKhuate pakhat a thanchonak ding caah cun “Ti” hi a hram pi a si. Lai khuate tampi hi ti hman awk kan har taktak hna. Lai khuate tlawn caante ah fiang tein a lang tawnmi cu “Ti” hman awk kan izat hna lomi hi a si. Chungkhar rawlchuannak le din awk sawhsawh ca cun ka i za ngai kho ko men. Asinain, puai ngan deuh tete tuahnak inn caah cun an i za lo ti cu a fiangmi a si. Mah tiang kha cu a poinak um tuk rih lo. Hangdum le thingthei kan cinmi tete zohkhenhnak caah kan i zat hrimhrim lomi hi fak deuh in ruah a hau cang. Laimi kan lo thlawh ningcang kan thlen a hau cang; a hmunmi lothlawh lei ah kan i thlen a hau kan titawn – a herh tuk taktak ko.\nRalkap uknak lio (Mah-Sah-Lah) chan in Cozah lei nih thlenpi an rak kan timh cang. Fangcang cinnak caah tiin Hle-ka-tthit an kan cawh/chunh ter. Kan cawhmi kan hmunhma le vawlei zei hmanh a phi an rak kan chuahpi kho lo. 1995 thok in GRET nih Laitlang ah an kan luh hnawh ve. Lo thlawh ti lo in dum tuah lei ah i mer hna seh tiah hanghnah le thingthei ci pawl tiang Lairam ah an chuah pi. 2008 tiang an Report ning in, “Chinmi an khuasak ning tampi kan thlen hna” tiah an tial – an kan thlenmi tampi taktak ve ko men lai nain a hmunmi lo thlawh tiangtiang an kan phak pi kho lo. An ii tinhmi an hlawhtling lo ti khawh a si. 2004 in Community Agency for Rural Development (CAD) nih an hun nolh ve than. Phaisa tampi dih in an kan cawlcanghpi, an kan bawmh len ko hna nain ni hin tiang kan lo thlawh ning cu an kan thleng kho rih hna lo. UNDP nih Khuate tampi “Ti” a rak kan lak piak. UNDP nih kan khuasak a rak kan thlen bik rua tiah ka ruah!\nBianabia ah khua pakhat in (Cinkhua, catialtu khua) hun langh ter u sih. A tu lio “Ti” kan hmanmi hi UNDP nih an rak kan lak piakmi a si. Khua in khan 3 tluk a hlahnak ah Zar tiva timi lak le hman a si. “Ti” hram pakhat tein nihin ni tiang khua kan sa – kan nunnak hi tihram pakhat tein a si. Hi kan tihram pakhat te nih kan nunning a lehthal dih.\nHun ruah deuh awk ah ka duhmi cu; Zar tiva kan lakhlan le kan lakhnu kan nunning aa thlendan kha a si. Tihram pakhat te hmanh nih hi tluk kan nun a thlen ah cun tihram tamdeuh ngei usih law tah, ti khi a si.\nTihram tamdeuh cu ngei hna u sih law zeiahdah kan hman kun hna lai? Tihram tamdeuh kan ngeih i kan duhtawk in hman khawhmi an sicun lai khuate tampi hi dum tuahnak le nga zuatnak ah serkhawh an si hnga. Khuapi nih a ngeihmi tihram a si hnga caah khuapi nih a ngeihmi dum ngan pipi kan tuah khawh hna lai. Cucu a thangcho cangmi ram hna nih an tuah cio mi asi (community farm, common wealth, etc. in a min an pek hna), zapi dum, zapi ngeihmi tinak khi a si ko. Kan mah Laitlang zong ah Thantlang peng Khuhchah khua ah ZPBA nih an ngeih cang; Chinland Development and Research Society, Sweden nih an tuah pi hna. Cun, hlan lio chan ah Japan ram tiang cinthlaknak lei cawnnak a rak ngeimi Pu Hrang Mang khua (Farrawn, Thantlang peng) zong nih an ngeihnak sau tuk cang. Tulio zong ah, VP – Pu Henry Van Thio zong nih an khua caah a tuah hmasa bik cu “Ti” le “fim cawnnak lei pehtlai” a si. “Ti” tampi kan ngeih ko ah cun, pumpak in dum tuah a zuammi nih dumtuahnak ah kan hman hna lai. Nga zuat a zuammi nih ngazuatnak ah kan hman hna lai.\nDum tuah le ngazuatnak nih cuntah a kan thathnem pi kun lai maw? Atu Hakha hi minung thong 50 cu kan um lai tiah ruahdamh a si cang. Hakha cu khualipi a si caah zung riantuan bawi nganngan le mirum umnak asi. Dumchuak thingthei le hanghnah tepawl an ei ciomi khi Kalay le Mandalay lei lawng tein a hung kaimi an si deuh. Laitlang chuak cu a tlawm taktak khi asi. Nifatin an cawk ciomi ngasa hrim khi cu Kawlram chuak lawng te an si. Lai tiva chuak ngasa cu a man a fak khun. Chim duhmi cu, Hakha mizapi nih ei mi thingthei le hanghnah hna hi Kawlram lei in kaipi hau lo in kanmah Laitlang in kan chuah ter khawhmi asi – a duh hmanh an duh deuh ding cu a fiang.\nTihram lak ding tiva pawl cu tah kan ngei hna maw? Dum tuahnak le ngazuatnak hmunhma le vawlei tah kan ngei taktak kun maw? Lai khuate tampi kan vawlei le hmunhma thatha an si ko hna. Khua pawng ah tiva tohmi kan ngeih cio ko hna. A tlangpi in tuak ah cun ting 100 hrawng le khuanu khuapa thazang bawmh in lak khawh dingmi an si tiah ka ruah. Ting 100 cu ramchung ramleng kan thazang chuah in hun ibawmh tialmal cio ah cun kum 3 chung ah ngeih khawh ding kan si ko hna tiah ka ruah. Duhnak kan ngeih le ngeih lo tu nih lai a rel hnga!\nMicheu nih hi bantuk a hmunmi lothlawh le dumtuahnak kong cu a luancia kum tampi khan an rak aupi cang nain Laitlang cun tuah khawh si lo (aung-min lo) nan ti men lai. Tu hlan a aupi mi pawl Mah-sah-lah, GRET le CARD, etc. hna nih an rak tuah ningcang hi vunzoh than tik ah;\nZeimawzat cu thathnemnak a rak um lai nain teinak an rak hmuh khawh lonak a ruang ngan bik cu; a herh bikmi “ti” kha tuah hmasa lo in an rak kan kalpi caah asi tiah ka ruah.\nA hmunmi lothlawh, dumtuah le ngazuatnak ding ah cun a herh hmasa bikmi cu “Ti” kha a si ko – ti lo in tlamtlinh khawhmi an si lo. “Ti” hram tha tein kan ngeih ah cun kan lo thlawh le khuasak ningcang tlen le thancho ter khawhnak lam kau pi a um tinak a si.\nHi bantuk dum tuah in a hmunmi lothlawh hi tulio vawlei pi zong nih tha a pek ngaingai. An aupi cuahmah i, an tuah chuahmahmi zong a si fawn. Laitlang zong hi tuandeuh le hnudeuh fang asi te ko lai – kan lothlawh ningcang kan thlen te ko lai dah? Cucaah, hi bantuk program hi khua upa le thihruai tu hna zong nih biatak tein kan khua cio i; kan vawilei, hmunhma le vanruah hoih in tanpi le kalpi a herh cang rua tiah ka ruah. Atulio kan lothlawh ning hin cun kum tampi kan thlawh cang nain zeipipa a kan thancho ter khawh lo hlei ah kan pawngkam, khuati le kan vawlei a hrawh. Chan zeizah hmanh hi ning hin kal rih usih law zei ngaingai cu kan sihlei men lai lo dah!\nCucaah, Laitlang a rum biknak a simi kan tiva hna le tlangthluan thatha hna hi kanmah ram ngeitu nih kan hman thiam a herh. Thanchonak kan timi program dangdang tampi an um len rih lai nain Laitlang kan khuati sining, vawlei le hmunhma hoih in aa tlak bikmi si ko men lai. Kan khuati vanruah, kan vawlei le hmunhma a ngan kan dam ter fawn lai. Thanchonak taktak kan timi “a thami thlennak” lam kan zawh zong khi asi hnga. Cucaah, Lai khuate kan khuasak, kan lothlawh le kan thoncho khawhnak ding ah cun “Ti” lak hmasa bik kan herh. Tihram tampi kan ngeih hmasa a herh. Cuhnu lawng ah, kan khuasak le kan lothlawh ning kan thlen khawh lai i kan thangcho lai.\nCatialtu Salai Thawng Tha Lian S cu Thailand ram khualipi Bangkok i ummi Chulalongkorn University in Vawleipi Thanchonak kong cawnnak MA in International Development Studies (MAIDS) a dihmi a si. Atulio, CDES timi Centre for Development and Ethnic Studies ah a tuan cuahmahmi a si. Cun, Salai Thawng Tha hi, Sianginn a kai lio tein The Chinland Post ah a lang in ca a tial lengmangmi, kan mino catial thiam pakhat a si. ~ Editor\nPrevious Kawl Titoih puai (Thingyan) Le Buddhist Biaknak Ai Pehtlaihning Kong Salai Ceu Bik Thawng Nih Fianternak


Suu Kyi Pekmi Facang Le Chiti Cu Ngaktah Le Sifak An Pek Hna Lai - THE CHINLAND POST\nSuu Kyi Pekmi Facang Le Chiti Cu Ngaktah Le Sifak An Pek Hna Lai\nSalai Cung Cung |2019 January 24| Myanmar rampi ruahnak petu Daw Aung Sang Suu Kyi nih Hakha caah Facang tun 100 le Chiti cuai 100 bawmhnak a pekmi cu January 23 zanlei suimilam 3 ah sangkip khuabawi, Hakha khuanu khuapa le Hakha khua ukbawi hna tonnak an ngei dih hnu ah sifak santlai lo le ngaktah pawl bawmh ding bia an khiah.\n“Hi bawmhnak pekmi cu nizan ah tonpumhnak kan ngei i Hakha ah sang 8 an um. Cu sang 8 cu sangkhat ah Facang tun 10 le Chiti cuai 10 cio pek ding kan ti. Cun HBC ngaktah le Zion Ngaktah hi facang tun 5 le Chiti cuai 5 veve pekding kan ti. Bethel Tar zohkhennak caah Facang tun 4 le Chiti cuai 4. Cun Khuathar Ngaktah Sianginn pakhat le Hakhathar Ngaktah Sianginn ah Facung tun 3 le Chiti Cuai 3 veve. Hi bawmhnak pekmi pawl cu sang chung um khuanu khuapa le khuabawi nih anmah sang cio ah an tawrel te lai” tiah Hakha khuanu khuapa Pu Ral Kham nih The Chinland Post ah a chim.\n“Sang chung in sifak santlai deuhmi hi innhnih ah facang tuntan kan pek hna lai. Facang pek lomi paoh kha innkhat ah chiti tholkhat kan pek hna lai. Facang pek cangmi cu chiti pek an si ti lai lo. Sang chung in sifak santlai lo kan zoh ning hna cu nuhmei le eidin awk lei a a harsa deuhmi pawl hi kan pek hna lai” tiah Pyidawta khuabawi Pu Bawi Lian nih The Chinland Post ah a chim.\nJanuary 20 in 22 tiang Chinram a tlawngmi Myanmar ram ruahnak petu Daw Aung San Suu Kyi nih Chinram a tlawnnak peng 5 ah Facang tun 100 le Chiti cuai 100 cio bawmhnak a pek hna tiah kan theih.\nPrevious Chin Galaxy Private Sianginn Ah Rian Sok Khawh A Si\nNext Lothlo Bu Nih Upadi Kan Fiang Nain Cozah Nih Upadi Nan Fiang Lo; Pi Za Tlem


A Poi Tuk Ee CDM Ah A Lut Mi Palik Pa Val Nun Thang Nih Mual A Kan Liam Tak – HRINGDILDEL LAIRAM\nA Poi Tuk Ee CDM Ah A Lut Mi Palik Pa Val Nun Thang Nih Mual A Kan Liam Tak\nFalam palik sakhan in CDM a tuah mi kum 30 mi Pa Val Nun Thang cu nizan October 28, 2021 zinglei ah nazi 4:30 ah khan paw lei chungril lei dam lo nk in an kan lim tak tiah thawng kn theih. Palik a tuan nak in CDM a tuah hnuah hin Mizoram, Camphai khua ah avai dup vuti cun a chungril lei a dam lo nak ruang ah Champhai siizung ah zarhkhat chung an si khawh chung i Doctor te nih an tuamhlawm nain ṭhalei panh kho loin a Pathian tangnem ah ai din.\nA ruak cu Chin Mino Pawlkomh le YMA Champhai nih an buaipi i zinglei ah an vuiliam. Ram le miphun hrang i a nunnak a liamtu Pa Val Nun Thang nih hin a nupi Nu Van Hnem Kil le a fale pahnih a kaltak hna. Tantak mi chungkhar sinah Bawipa umpi nk le zohkhenh nak um hram ko seh. Rest in Peace our fallen Hero!\n← Patung Pakhat Nih “Nupi Ka Neih Hnuah Nungak Ka Nei I Ka Nupi Zong Nih A Poi A Ti Loh, Hitin Rak Tuah Ve Uh Law A Hohmanh An Thin A Hang Lai Loh Tiin Forhfialnak A Neih Mi Hi Rak Zoh Ve Hmanh Law


Ka theih tawk ah, Mizoram le Laitlang ah UPC khrihfa buu hi nehsawh le nek le soisel an tong ngai, a bik in Mizoram ah. – Hakha Cherry\nKa theih tawk ah, Mizoram le Laitlang ah UPC khrihfa buu hi nehsawh le nek le soisel an tong ngai, a bik in Mizoram ah.\nKa theih tawk ah, Mizoram le Laitlang ah UPC khrihfa buu hi nehsawh le nek le soisel an tong ngai, a bik in Mizoram ah. Mizo media tampi zongah UPC neknak bia tam ngai an post lengmangmi ka hmuh. An capo saih zuamnak (Comedian Search) le a dang zongah UPC pawl an nek ning hna le capo an saihnak hna hmuh ding a tam ngai fawn.\nOneness an zumhnak, Bawi Jesuh min lawng in tipil an innak ruangah, an lu ah puanrang an i khuh ruangah, an laam ruangah, le holhtheih lo kan ti ko lai cu mah ruang pawl ah soisel le nek an si tawn. Khrihfa a si vemi capo i i saih men le nek zong cu ruah awk ngai a si ve. Pathian hna teh a tla hnga maw ti hna ruah a hau. Mizoram ah an chim tawnmi pakhat le bang cu UPC tamnak khua poah an tthangcho lo ti si.\nLaimi (Chinmi) le Mizo nih Khrihfa buu pakhat hmanh kan dirh lo i doctrine (zumhnak tlaihtleng zong) kan sermi an um lo. Zeitluk hmanh in i soisel hna hmanh uh sih law buu a dirhtu le doctrine a sertu mirang pawl nih an remh hlei lai lo. Bible cu hrilhfiah ning le hmuh ning a dang cio ruangah Khrihfa buu tampi a chuahnak zong a si. A tak te cun Protestant khrihfa buu vialte zong RC buu in a chuakmi lawngte kan si ve ko hna. Bible kum tampi a kaimi caah cun Pu Biaka le Pu Sanga debate zong ngaih awk tlak ngai a um lo ka ti/ngaih an phu lem lo ka ti.Crd-Van Tum\nBiaknak cu a ttanh bak nain a nunzia cu chia taktak ve!\nPakhat hna chungkhar kha,an Pengtlang CDF-Supporting in tuanvo ngeitu hna nih CDF ca thawhvo an va hal hna ee ti si.


Obama USA a hrawh dih tuk President a si lio ah a rian ttuanti hawi sualnak hmuh piak an si cang – Thechinlungnews\nObama USA a hrawh dih tuk President a si lio ah a rian ttuanti hawi sualnak hmuh piak an si cang\nDepartment of Justice: Michael Flynn Sualnak Ngei Lo. Michael Flynn timi pa hi US Army Lieutenant General a si. Obama chan lio ah Director of the Defense Intelligence Agency a rak tuanmi a si. ISIS ralhrang kongah Obama he an ruahnak a rak i kalh. Michael Flynn nih cun Syria ram ummi ISIS ralhrang pawl hi an ci hmih dih a rak duhmi a si. Mah ruangah Obama he an ruahnak a kalh i, a rak i phuakmi a si.\nPresident Donald Trump nih Michale Flynn hi a fit ngai caah a rak uar ngaimi a si. Vice Presdient tiang thim dingah a rak duh nain Mike Pence tu Vice President ah a thim than i, Michael Flynn cu National Security Advisor ah a thim.Michael Flynn cu President Trump le Obama President an i chan transitional period ah Russia cozah minung hna he pehtlaihnak an ngei, phone an i chawn, Vice President Mike Pence zong a hlen ti in FBI nih sual an phawtmi a si.\nMichael Flynn nih biaceihtu sin ah biachahnak tuah rih lo dingah a nawl. Cun Flynn nih a sihni pa kha a phuah i, amah a bawm zungzaltu, Sidney Powell cu a sihnih ah a hlan. Michael Flynn sihni hna nih documents thar an khawmhsuat than i, minung kut in ttialmi note pakhat an hmuh. Mah note cu media kip ah mizapi theih ding in an phozar. Mah note a tialtu cu FBI Counterintelligence Division ah Assistant Director a tuahmi, “Bill Priestap” si dawh a si an si. Mah note cu Michael Flynn interview an tuah hlan deuh ah a hawile FBI pawl sin ah a tialmi ca a si an ti. Mah ca a tialmi ahcun: “What’s our goal? Truth/Admission or to get him to lie, so we can prosecute him or get him fired? If we get him to admit to breaking the Logan Act, give facts to DOJ & have them decide. Or, if he initially lies, then we present him [redacted] & he admits it, document for DOJ, & let them decide how to address it” tiah an tial.\nMah ca nih a fianter mi cu FBI pawl nih Michael Flynn cu lih chimter asiloah a rian in phuahter hi an i tinhmi si dawh bik a si. FBI nih hin Michael Flynn nih ka sual a ti duh lo ahcun a fapa zong a sualnak kawl i, tazacuai chih ding in an timhmi zong an hmuh chih fawn. A ngaingai tiah cun Michael Flynn nih Russia cozah palai pawl a chonhmi hna hi a phung a si ko. Zeicatiah cozah hlun in cozah thar i thlen caan a si caah Logan Act timi upadi a buar lo tiah a timi zong an um.\nTuchun ah Michael Flynn cu Department of Justice nih tazacuai lo dingah bia an chah piak cang. Michael Flynn nih a dihmi phaisa vialte le sihni a hlanmi man vialte cu FBI nih an liam te theo lai.\nMichael Flynn hi Obama chan lio ah Obama minung pawl nih thil sual an tuahmi le ISIS kong i an ruahnak a kalh ruangah an rak huat ngaimi le an rak tih ngaimi zong a si. A um kalna kip ah Obama minung FBI pawl nih an zulhdawi pengmi an si an ti. Donald Trump caah election campaign a tuah piaktu le a bawmtu a si lawng si loin President Donald Trump cozah riantuannak a bawmh khawh tuk lai ti an hngalh caah atu bantuk in a sualnak a kawlmi si dawh bik a si an ti. Michael Flynn tazacuainak nih a fianter mi cu Obama nih zeitluk in FBI a nawnnok timi le FBI chungah hin Obama minung tampi an i hrolh rih i, President Trump le a minung pawl sual kawl thlak hi an i tim peng rih timi a fianternak pakhat a si. Credit- Salai Lairamthang\nBe the first to comment on "Obama USA a hrawh dih tuk President a si lio ah a rian ttuanti hawi sualnak hmuh piak an si cang"


Nikhat Hnu Nikhat In KNU Le KIA Cu An Cian Chin Lengmang Cang! – Chin 11 News\nNikhat Hnu Nikhat In KNU Le KIA Cu An Cian Chin Lengmang Cang!\nKNU ralkap lakah Cakei phu timi nih ralkap sakhan an lak! Nihin March 27,2021 ah Karen ralkap KNU lakah Special phu ah ruahmi Kawl ralkap nih an tih bikmi hna Cakei Tatmaha 5 nih Karen state Phapone peng an hmun chung ummi misual ralkap sakhan pakhat cu an lak than cang.\nA nung in ralkap 8 an tlaih hna pin ah an hriamnam vialte an chuh rih hna. A thimi zong an um nain a zat theih si lo. Credit: Tluang Ceu Thang\nKIA Kong Thawngpang Dang: KIA hi Israel bantuk in Pathian nih thawnnak a pek hna1 KIA nih kawl ralkap misual tamtuk an thah cang hna. An sakhan zong tampi an lak. Hriamnam an chuhmi hna hrim cu US $ millions tampi man si cang. Nizan nikhat lawng kawl ralkap hriam an chuhmi hna kha US dollar in 1 millions ($1000000) tluk si an ti. Motor 10 tluk phorh khim si.\nKIA hruaitu cheukhat cu Tuluk he i ton dingah Shweli ah cun an kal tikah Tuluk lei nih cun ralkap na kahmi le na thahmi hi ngol. Na ngol lo cun Laiza lei in Tuluk ram na luh pimi thil vialte kan in phih dih lai an ti. Na business kan kham lai an ti. Sinain KIA nih Tuluk bia cu a cohlang lo. Ka duh cun ka thah thluahmah lai nanmah nawlpek zulh kan hau lo ti si. An mak KIA. .\nRim nam khrihfa a kan hremtu le a kan that cuahmahmi ralkap thiamtu ah Pathian nih KIA hi a hman hna. Tampi ralkap an thahmi hna hi mipi nih teinak kan hmuhnak lam a kauhter. An lungthin le an ruahnak le raldoh ning uar an um taktak khi si. Atu zongah daih an i tim ti lo. Ralkap misual pawl cu hloh thluahmah an i tim cang.


Kanye West: Trump Ka Ṭanh Ti Lo, Keimah nih President Ka Ngah Lai | THE CHIN EXPRESS\nKanye West: Trump Ka Ṭanh Ti Lo, Keimah nih President Ka Ngah Lai\nUS rap hlasa minthang Pu Kanye West nih, President Donald Trump ka ṭanh ti lo, president kaa cuh lai i teinak ka hmuh lai, tiah Forbes interview ah a chim.\nPu West cu President Trump a ṭanh ngaimi asi i a ṭanhnak kong zong zapi theih in a chim tawn. A nupi ṭawk ṭha Kim Kardashian West he zong White House ah President Trump an rak len bal.\n“Luchin sen zong atu interview nan ka tuah bak hin kaa phoih cang,” tiah Trump a ṭanh ti lonak kong cu a chim. Trump hmelchunhnak “Make America Great Again” ti aa ṭialmi luchin sen cu Pu West nih aa rak khuh tawn ve.\n“Ka nun chungah ka tuah balmi thil dang bantukin, president zong ngah dingin kaa cuh lai,” tiah Pu West nih i biatak ngai in a chim.\n“Birthday Party in president cu kaa cuh lai,” ati.\nNain, i cuh dingin Rampumpi Thimnak Zung (FEC) ah a herhmi catlap zeihmanh a tuah rih lo, min zong aa pe rih lo. Sinain states tampi ahcun independent in cuh a duhmi caah min pek caan a um rih ko.\nPu West nih, “Joe Biden nih minak pawl sin in vote tampi hmu hlah sehlaw Trump nih tei seh tiin president cuh kaa timhmi si lo,” tiah a chim.\n“Minak votes cu Democrats ta ti zong hi miphun thleidan le Mirang santer phun khat asi. Obama cu hawilei in a thiam. Trump zong, Bill Clinton zong, keimah zong. Joe Biden cu hawihlei in a thiam lo. Kanmah bantuk hawihlei thiam pawl hi America nih hruaitu dingah a kan herh,” ati. — Forbes, Reuters


Nuam Bak Lai Hih! Thlanglei Laitlang Ah CNLD (Chin Part) Palai Minung 60 Bak Nih An I Cuh Hna Lai – Chin Miphun Tlangau\nNuam Bak Lai Hih! Thlanglei Laitlang Ah CNLD (Chin Part) Palai Minung 60 Bak Nih An I Cuh Hna Lai\nJuly 17, 2019 Salai Ephraim WORLD 0\nChin National League for Democracy (CNLD) party cu party register an ngah hnu July 26 thawk in Thlanglei Laitlang ah tlawn i party signboard le party zung hunnak tuah i a ralaimi thimnak ah palai minung 50 in 60 kar cuh an i tim tiah kan theih.Hi kong he pehtlai in CNLD party General Secretary chungtel Salai Ceu Bik Thawng nih, “Party register kan ngah hnu in tuanvo ngeitu upa hna a hmasa bik ton biaruahnak kan ngei. Aralaimi July 23, Yangon ah CNLD central party zungpi signboard tarnak le hunnak kan tuah lai. Cun, July 26 in Thlanglei Laitlang ah central party upa hna kan tlawng lai i pengkip party zung hunnak, signboard tarnak le pengkip committee sernak tibantuk kan tuah lai” tiah The Chinland Post ah a chim.\nPhoto credit the chinland post.\nThlanglei Laitlang a dih in Chaklei Laitlang zong pehzulh in kan tlawng lai i Sagaing ramthen, Magway ramthen le Rakhine ramtheu peng cheukhat zong kan tlawng lai i party zung hunnak, signboard tarnak le committee sernak kan ngei lai. A ralaimi thimnak ah kan party in palai 50 in 60 kar cuh kan i tim. Tutan meeting ah central party in committee cio rian i phawtnak le tuanvo i peknak zong kan ngei kho” tiah a biapeh ah a chimchih.Chin National League for Democracy (CNLD) party cu ramkomh thimnak commission zung nih 2019 July 11 ah register No.116 in phungningte in resgister a pek cang. Cu bantuk in party zulhphung le upadi ning in party thar a simi CNLD register a ngah ni July 11 ah CNDP (Chin National Democratic Party), CPP (Chin Progressive Party) le CLD (Chin League for Democracy) party pathum cu commission nih phungningte in party hrawh le hnon a si ve cang tiah kan theih.\nRampi thimnak a dih hnu ni 60 chung ah CNLD party conference kan tuah lai i cu tikah party hruaitu upa hna, CEC le riantuan caan (term) vialte a thar in kan tuah dih te lai. A taangmi kumkhat le cheu chung ahhin party Chairman le General Secretary rian hi thlaruk chung cio hrawng kan i chang lai” tiah Salai Ceu Bik Thawng nih a chim.Atu lio CNLD party Chairman rian a tlaitu cu Pu Zo Zam a si i General Secretary cu Pu Shing Tun a si. Thlaruk chung hrawng an tuan hnu ah party chairman rian cu Pu No Thang Kap le General Secretary cu Salai Pi Pi nih an tuan ve te lai. Cu dih hnu ah Pu Ngai Sak (Chairman) le Salai Ceu Bik Thawng (GS) nih an tuan ve te lai tiah kan theih.\nChin ramkulh lawng ah thimfung palai hmunhma zapi 39 a um. Chinram chung pin ah Sagaing ramthen, Magway ramthen le Rakhine ramkulh cheukhat telh in palai hmun 50-60 kar hrawng CNLD party nih cuh an i timh hi a si tiah kan theih.\nTurkey Cozah Nih Zeizawng Teah A Bochan Taktak Mi Pakhat Cu Iraq Ram Ah Tengbak In An Kah Piak Hna


Kan Lawmhpi Tuk Cio, Aung La Nsang Nih Teinak A Hmuh Taktak Cang | Chin 7 News\nZoh lai kan i ngeih tukmi Kawlram Limpi Aung La Nsang thongh puai cu a dih ai cang. Tuzan ah MMA puai 9 tiangah a sung bal lomi pathawng Mohammad Karaki cu Kawlram Lim Aung La nih round 1 nak minute 2 le 21 second ah a tei.\nAn i thuat hlan hrimhrim ah Aung La nih a rak chim cia, Karaki hi a thawng bak mi le thazaang cak bakmi a si . Nain round thum chungah ka tei lai. Vawlei pumpi nih Kawlram Limpi ka si hmu dih hna seh tiah a ti.\nTuzan cu Aung La hrihhruai pawl kan thin a tur taktak. An vun i thongh ka bakin Aung La nih a chei colh. Thin cu a tur pah, Zeicahtiah kan Unau pa Aung La sungh lai kan duh cio lo. A hmuhmi champion taisawm hrimhrim mi cung phanh ter kan duh cio lo.\nAmah zong a tang ve, biatak in training zong a la i teinak Pathian nih a pek taktak ve. Kan lawmhpi bak. Kawlram aa thongh chungah teitu an um rih lo. Atu tiangah a sung rih lo.\nAung La hi MMA ah puai 34 aa thong cang tuzan he, cu chung cun puai 24 bakte teinak a hmu. Amah bantuk minung hi Kawlram minung chungin an sem ti hnga dek maw.\nTuzan hi Aung La caa cun Kawlram aa thongh a donghnak a si cang lai. A puai tangmi pawl cu ramdang ah aa thuat hrimhrim a hau cang.\nA champion taisawm a tleih khawh caah kan lawmhpi cio. Uar um bak ko.\nZeipoh A Kangdih Nain Jesuh Hmanthlak Cu A Zeihmanh Ti Lo


US President Thimnak Ah Teitu An Fiang Rih Lo, Trump Nih Teinak A Co Than Lai Titu Pawl Hna, Zuamcawh Khawh Ka Si!\nUS Presidential Result Update : Ka FB hawikom chungin US President thimnak (2020) ah teitu an fiang rih lo ti bantukin a chimrelmi kan hmuh ngai rih hna. President Trump nih teinak a co t’han lai titiang in a chimmi nan um ngai rih. Tutan thimnak hi kum 2000 lio i Bush le Al Gore cu Florida state ah votes 2000 hrawng lawngin an i thlau caah teitu fiang kho loin caan zeimawzat an rak ummi he hna a tahchunhtu kan tam ngai tikah mirangca a rel kho ve lomi mi cheukhat caah lung awtawmnak a chuahter ngai rua dah ka ti.\nUS President thimnak result cu January 20 ah uknak nawl an i thlen hnu lawngin tlamtling in fehtermi asi zungzal ko nain States cio nih votes an relmi result in teitu thanh cia an si camcin ko. President Trump le a dirpitu mizeimaw nih thimnak result cu States cheukhat ah an dohkalh(challenge) len ko nain an thlen khawhmi zeihmanh a um rih lo hlei ah State pakhat cio nih an State election result an thanh (certified) cang caah teinak cotu cu Mr Biden asi ko.\nCucaah, US President thimnak ah teitu an fiang rih lo asiloah Trump nih teinak a co t’han ko lai tiin a zumtu le a chimreltu poah nih phaisa thap (betting) in zuamcawh khawh ka si. Kan miphun chungin Mirangca aa rel kho lomi pawl caah lungbuainak nan chuahter ngai tiin ka hmuh caah biatak tein ka van chimmi asi. Catialtu : Biak Hnin Sang


CDM (Civil Disobedience Movement) le Vailam Put – Hakha Cherry\nCDM (Civil Disobedience Movement) le Vailam Put\n1. CDM rianttuannak le cawlcanghnak cu Bawi Zisu Kri hnu zulh in Vailamtung put ban tuk asi.\n2. Kan Bawipa Zisu Kri nih Vailamtung aput i, Vawlei misual vialte akan khamh. Vailam lam cu: hriam atlai lo, daihnak in akal. Cun, Galvari tlang ah Vailam put asi. Kan Bawi Zisu cu Vailam cung ah hling luchin an chinh i, a-hnak ah fei in an rak sawh. Misual khamhnak caah, “Tuarfahnak a-ing mi Sal” (Suffering Servant) arak si.\n3. CDM arak thawk tu Mahatma Gandhi le Martin Luther King, Jr, te hna nih Bawi Zisu hnu zul in Vailam anput, Civil Disobedience Movement (CDM) an rak tuah lio ah, an ni thleih mi biatlangpi cu “Suffering Servant” ti kha asi ve. Cu cah an chim mi cu; CDM lam kan zawh i, Zisu Vailam kan put asi ah cun, hrial khawh lo in: Palek fung tuk kan in lai. Uico an kan seh ter hna lai. Rang nih akan pah lai. Tipet in kah kan tawng lai. Thawng inn kan lut lai. Meithal in an kan kah lai i thih le loh zong kan tawng kho, an rak ti. Cu caah lung-tthawng tein, lungsau tein, ttih-lo tein, ral-tthatnak he kan Vailam kan ni put cio lai, an rak ti. Cu longlong ah, democracy kan hmuh tthan lai. Pathian pek mi nu-hrin covo kan hmuh tthan lai. Zalawnnak zong kan hmuh khawh lai, anti.\n4. CDM nih pakhatnak ah aa tinh mi cu; Ralkap Uknak hrawh asi. Ralkap Uknak kan hrawh tik ah, Ralkap Uknak adir-hmun le athazaang vialte, a-hri le a-hram vialte chah dih ahau. Cutik, Ralkap Uknak caah an herh bik mi an phaisa inn pi zong kan hrawh piak hna ahau. Bank vialte in CDM an tuah ve, CDM ah an ni tel ve i, an phaisa hrampi acah asi ah cun, Ralkap cu khuazei dah an kal khawh lai. Asinain, Ralkap Uknak thluk kan duh i, an phaisa inn kan hrawh asi ah cun, mipi zong tlawmpal cu kan har ve lai. Cutik ah vuivai lo tein, Kan Vailam asi tiah tuar khawhnak thazaang he, nan in-khawh ding ah thlacam cio uh si.\n5. CDM cu hriamnam hman loin, diahnak lam azul mi asi. Non-violence and peaceful resistance, asi. Cun, CDM athazaang le atthawnnak cu MIPI kan si. Aleng lei in ara lo. Mizeimaw nih Ramdang lei in meithal he kan luh hnawh cang han seh, ti aduh mi an um. Acheu nih Tlangcung hriamthlai bu pawl meithal he rak luh hna seh, ti an duh. Cucu ahman lo mi ruahnak asi. Hriamnam le meithal aa tel sual asi ah cun, CDM thlarua kan thah lai. CDM aa tinh mi kan nganh lai. Cuccu, kan ral asi mi “Ralkap Uktu” pawl an duh mi asi. Ralkap Uktu pawl nih an hmanh mi hmangkhawng le rap chung ah kan ni peih sualnak hnga lo, kan luh sualnak hnga lo iralring cio u si.\n6. CDM rian kan ttuan lio ah can ah hin CRPH hruainak ttha tein kan zulh ahau. CRPH nih an kan chimh mi zulh in, Ralkap nih an chuah mi Order le Upadi vialte zulh lo, hrawh dih le buar dih kan ni zuam lai. Cuti ahman lo mi, adik lo mi Upadi le Orderbual cu CDM arak thawk tu Henry David Thoreau aarak itimh bik mi asi. Cun CRPH nih lam an kan hruaining in Khuate kip, Sang kip, Peng kip le Tlang kip ah kanmah tein kan ni uk ahau cang. Kanmah Chinmi cu, Kan Pupa Uknak phung (Chin Customary Law) le Mirang chan lio kan hman mi Phunghram (Chin Hills Regulation) kha kan nun ter tthan lai.\n7. Atu CRPH nih UN representative caah Palai an thlah mi Dr. Sa Sa cu kanmah Chin miphun asi. Chin miphun kan thluachuah asi. Cu caah Dr. Sa Sa hi Chin miphun vialte nih ahnu in dir pi uh si, bawm uh si law, thla zong cawm piak cio uh si tiah kan nawl hna.\nUpatnak he,Dr. Lian Hmung Sakhong\nPu Tum Bik Le Palik Chungkhar Biak Sung kongah.\nKalay BBC Biakinn pastor le riantuantu hna umnak inn a kaang


RAM DAWTU KANPI CAAH THAWNGPANG CHIATUK A CHUAK TTHAN EE – The Chinlung Post\nRAM DAWTU KANPI CAAH THAWNGPANG CHIATUK A CHUAK TTHAN EE\nFebruary 3, 2021 admin Local News 0\nSuu Kyi cu a inn ah radio an hmuh caah uknak firtu Min Aung Hlaing phu nih taza an cuai. President Win Myint zong a inn hmai a rami NLD tanpitu pawl a kut a zaoh(wave) hna an ti caah taza an cuai ve. Ralkap uknak cu sehtan pennak bantuk a si caah tlaih an duhmi poah cu a herh lomi aruang an kawl i an tlaih ko hna, an hrem ko hna. Mah hi kanmah cio cung ah a tlung ve te lai. Ralkap uknak a nun thai ko ahcun voih voih sual ruang zong ah thongthlak kan i huah te kho. Credit: Salai Lungthlitum\nMah Kong Hi Na Rel Cang maw? Nihin ah UN Security Council nih emergency meeting an tuahmi he pehtlai in statement an chuah kho lo. A ruang cu, China le Russia aiawh nih kan Pule sinah kan ceihmi hi kan chuahpi hmasa lai tiah an ti. Meeting belte pehzulh ding an ti. US Foreign Policy he pehtlaih in campaign lio ah an chim ngaimi cu, China dirh-awnh/tei ding ahhin keimah ka ttha deuh tiah Joe le Trump cu fak ngai in an rak izuam bantuk in, Joe Bidden Cozah le China cu Myanmar ah biatak tein iphawmh dawh an si cang.\nRalkap nih Coup an tuahmi cung ah China nih bia fak an chim duh lo. “Nan karlak ah rualrem tein buainak dihter izuam u” an ti sawh. China Cozah nihcun nawlngeitu a simi paoh he riantuanti ding ready an si tiah zumh cio a si.Nihin US ralkap, The Pentagon nih briefing an tuahmi ah US ralkap hmannak ding a ruang kan hmuh rih lo tiah an chim. Cun, Joe Bidden nih kan kawikom ram he a herh ning in kan ttuan ti lai tiah a ti i, Chawlehnak lei dandatnak tuah tthan ding in a tlerh hna.\nUS le a hawikom ram hna nih Myanamr cu Economic sanctions fak nawn in tuah hna sehlaw, China nih a tuah ve ttung lo ahcun, Myanmar ram cu China kut ah chanh bantuk a si hnga tiah tampi nih an zumh. A bik in Myanamr hi “China Money trap”/ China Phaisa sal ah ai chuah colh lai tiah an zumh. Cucaah, tulio hi China le US cu Global Leadership, Super Power sinak aa cuh cuahmahmi an si caah, Joe Bidden Cozah caahcun, Myanmar ram, Military Coup cungah hmalakning hi a caah challenge a von ngeihmi a si tiah an chim cio. Zeitluk fak le tthat indah hma a lak khawh te lai?\nNihin tiang ahcun ramkip nih Statement an chuah ciomi zoh tikah, very weak a si. Abik in Asia ram pawl an statement hi a der khun. USA le Australia hi an bia a fak bik. Tutan Kawl ralkap nih Coup an tuahning zoh tikah, caan tampi timh cia tein an tuahmi a si tikah, ram chung a ummi ca zong ah cawlcangh ning an khuaruah a pit cio ko. Credit. Za Sang Cinzah.\nTulio Kong Lawngte: Chin State Chief Minister Ah Pu Terrace San Mawi Nikhuai An Chiah. Tulio Thawngpang. General Min Aung Hlaing hruaimi Ralkap Cozah nih cun 2/2/2021 ah The Union Administration Council cu Ralbawi General 8 le Taingyinta 3 he fonh in 11 Members in an dirh cangi, States le Regions 12 ah Chairmen (CM)an chiah dih hna i, Tanintary Taing le Yangon Taing cu hi caa ka tial lio tiang an chiah rih loh. Khuaruah har asi ngai mi cu, KNU Hruaitu Phadu Mann Nyein Maung le Shan le Mon hriamtlai hlun U Khin Maung Shwe le U Thein Nyunt cu CEC ah an i tel ve.\nCun, UEC Chairman thar ah 2020 i U Thein Shein Cozah lio i Mifel tak an timi U Thein Shoe le EC Members 5 an chiah than. UEC Chairman hlun U Hlah Thein le EC U Myint Hniang cu Ralkap nih an tlaih hnu in an umnak theih an si ti loh.Chin State Cozah thar Chairman( CM) ah Pu Terrece San Mawi Nikhuai cu an chiah cang. Amah hi Chinmi nih Sibawipi Minthang hmasa bik kan neih mi Dr. Nikhuai(MBBS,FRCS London) fapa Upa asi i, Chin State High Court ah Chief Justice a tuan lio mi asi.\nPolitics lei zongah a tel bel lomi asi. Falam peng Lumte Khua an si. Dr. Nikhuai Pa hi Chinmi lakah British Army Major rank a hmu hmasa bik asi i, Cu hnu PM Unu chan lio ah khan,Circle Chairman,Chinhills a rak tuan. An Pafa in Burma ram Civil Awards Wanah Kyawthin an rak pek ve ve hna. Pu Zo Bawi le Pu Soe Htet le Midang cu 266 Rungtlang Ralkap Camp ah hren an si rih ti’ah theih asi. NLD Cozah hlun Ministers le MP pawl cu Tuzarh chungah Cozah an Bungalows(Inn) chuah tak dih dingin nawl pek an si cangi,hmai February 10-15 karlakah Cozah Ministers thar pawl an phan cang lai i, Chin State Phyne Hluatdaw Zungpi cu Ralkap Cozah thar nih tu thla February thlacheu hnu’in cun an hmang cang lai tiah thawngpang theih asi. Credit: MC Biklian.\nTUCHUN AH UN NIH KAWLRAM KONG AN CEIHMI AH ZEIDAH A CANG\nRALKAP AN THINPHANG TUK CANG, AN TUAH TAKTAK KO CANG HIH


Hakha Ah Cozah Nih Inn A Hrawhmi Ruang Ah Nu Pakhat Sii-Inn A Phan – THE CHINLAND POST\nHakha Ah Cozah Nih Inn A Hrawhmi Ruang Ah Nu Pakhat Sii-Inn A Phan\nThe Chinland Post| 2019 August 20| August 20 zing ah Hakha khua, Cawbuk sang i ekah 676 innhmun samh dingmi hmun chung i inn pawl an hrawhmi ruang ah kum 42 a simi nu pakhat sii-inn ah a phan.\nInn cu theng (seh-gyi) 13 le minung 300 hrawng nih an hrawh cuahmah lio ah kum 42 nu hi a inn an hrawh lo nakhnga a inn sakmi chung ah a um. Cucaah, palek nih cu nu cu innchung in innleng ah an rawt chih i cu ruang ahcun shock a ngah i Hakha sii-innpi ah an kalpi colh.\nSii-inn an phakpi hnu ah oxygen an rawnh colh i rau lo te ah a lung a hung fim than. Caan tlawmpal chung sii-inn a um hnu ah inn ah an tinpi.\nSii-inn a phanmi kum 42 nu hi hmasa ahcun a inn hrawh dingmi cazin ah aa tel lo. Asinain, cozah nih ruahlopi in an telh than caah thih ngamh in a inn sakmi cu inn thehpiak ni August 20 ahcun a ven. Cuti a vennak ruang ah palek nih an rawt chih i atu bantuk in thil poipang a tonnak hi a si.\nEkah 676 khua samh dingmi chung ah phungninglo in sakmi inn zapi hi 135 a si. Cu vialte cu tazacuai an si nain an chuak lo. Minung 30 lawng an chuak. Minung 30 chung ah minung 22 nih inn kan thet kho lo an ti caah minung 8 lawng hi innhmun ruahpiak an si lai tiah acozah lei nih an chim.\nHika ah inn an hrawh lio video zoh khawh a si.\nPrevious Inn Hrawhpiak Mi Hna Lila Nih Anmah Tein Thianhhlimhnak An I Tuah Lai\nNext NLD Hruaimi Chin Cozah Nih Chinram Ah Theng In Inn 400 Renglo An Hrawh Cang


mizaw phorhnak cu mipi an i zaa cang maw? An i zaat lo ah cun Motor ning pi in pa khat hlut kan duh hna – Zion Tlang Media\nmizaw phorhnak cu mipi an i zaa cang maw? An i zaat lo ah cun Motor ning pi in pa khat hlut kan duh hna\nThil tha kan tuahmi ruang ah midang nih Pathian an lawmh: A caan tete ah “nan rian tuannak ah”tiah Kyat- Sing 1 – 2 -3 ti in khatkhat sin in Phaisa a kan kuat tawn.”Kan i lawm tuk” tiah a ho ka chimh lai ti hmanh ka hngal lo. Hawikom cu chim lo Facebook hmanh in friend kan si lo ruang ah. 2020 kum thawh ah khan nu pa khat nih zingkaa te ah phone a ka chawnh. Pa Hu “nan rian tuannak caah phaisa hlut ka duh i zei program dah na ngeih” a ka ti. Oxygen bawmhnak dirh ka duh ka ti. A nihnih “zeizatdah a hauh lai” a ka ti ii kei nih ”dur ngan pa khat ah Kyat-150,000/- “ ka ti. Mah hi kan bawm ve tiah ka ti colh. Nain a lungtling lo.\nA bia a peh i “ mizaw phorhnak cu mipi an i zaa cang maw? An i zaat lo ah cun Motor ning pi in pa khat hlut kan duh hna” a ka ti. Kaa lawmh tuk ah hin “e law Kaa lawm tuk hringhran”ti hmanh in ka let ngam lo. Mizaw kong le a dang pipi kong tu khi bia ka ruah. A bia a peh nolh tthan i “nan rian tuanning hi ka lungtlin tuk caah duhsah tein phaisa ka rak in khon piak lengmang hna” a ti tthan. Cu ah cun Kaa zumh tuk cang.\nCaan tlawmpal te ah ka chunmang cu a mah sin in a hung tling colh ve. A ho si hnga tiah ka vun hlat deuh tik ah, Pi Sui Thai, Pyidawtha sang, Hakha a rak si. A tu bal cu Indianapolis USA ah khua a sa an ka ti. Pathian Bawipa nih nunsau ngandam le thluachuah cu a chungkhar rual he pe chin chap ko hna seh(Luke 6:38). Hitin zaapi sin ah ka hun tarlangh lai mi hi a mah nih a duh lem lo nain, Pathian nih thangthat a co tal ah ka ti. Zeicahtiah “cuticun thil tha nan tuahmi kha an hmuh lai i vancung khua i a ummi nan Pa kha an thangthat lai”(Matt 5:16b).\nBawipa nih kan zaapi caah kan cem piak ko seh. Amen. Khrih ah nan rian tuan hawi, Cung Hu Note: Hi motor cu zaapi caah a si. A rawk mi a remhtu le a fimtu lawng ka si. Mirum nih Petrol, remhnak, driver eidin umtthutnak, caah Motor man zeimawzat an pek lai. Nain, sifak harsa poah nih a man loin an hman lai.\nCredit: Pu Bawi Hu\nPrevious Post:Ram komh Ni Achuah nak kong Lam.(UNION DAY)\nNext Post:Hakha Peng Khuate ah NLD Sign Board Tar Asi


Aung San Suu Kyi Norway a Ra Lai – Chin Community in Norway\nAung San Suu Kyi Norway a Ra Lai\nJune 7, 2012 ccn 0 Comments\nBurma democracy hruaitu le daihnak kongah vawleicung nih upatmi Pi Suu Kyi cu June 15- 18 tiang Norway ah rat ai tim. Norway khuapibik asimi Oslo ah Nobel daihnak laksawng a rak hmuhmi pumpak in laaknak le biachimnak a ngeih pinah Norway khuasa Burma ram rami hna zong he tonnak le biaruahnak ngeih ding in timhtuah cuahmah asi tiah theih asi. Norway Prime Minister le Ramdanglei vuanci hna a ton hna lawng siloin dainak laksawng a rak pe hmasa mi hna Norway khuapibik a pahnihnak Bergen zongah va kal in, Norway minung pawl he ton le biachimnak Burma rammi hna he biaruah/lehnak tete zong ngei ding in timhtuahpiak asi.\n“Ramdang khual na tlawn khawh ahcun zei ram ah dah na kal hmasat lai?” ti an rak hal pohah Suu Kyi nih a chim tonmi cu, Norway hi kal ka duh hmasabik ko a ti tawn. A ruahnak bantuk in thil a kal thiam ve lo caah Thailand ah World Economic Forum, vawleicung chawlehnak le phaisa kong ceihnak forum pi nih an sawm caah a va kal. Thailand a caam chung zongah kanmah Chinland Guardian nih a rak ruahnak a rak ttial bantuk tein, Ralzaam hna khuasak nak ah minung a thong in a va ton hna lawng siloin Thailand Burma ralzaam umnak Camp nganbik tiang a mah pumpak in a va kal.\nEurope lei a rat tik zongah Norway cu aram khatnak asi thiam hawi lo, aruangcu Switzerland ah International Labour Conference a um hawi, cu ah cun an sawm caah kal ta ai tim tthan. Emnesty International nih laksawng an pekmi cu vawleicung hlasak thiam minthang Bono nih pek a timh ti asi. June 13- 15 tiang Switzerland ah a um hnu lawng ah Norway lei rat khawh dawh asi.\nNorway ah Chinmi kan tambiknak hi Rogaland asi. Chinmi minung 500 tluk kan um lai ti ruah asi i, Burma in a rami kan zapi cun 600- 700 hmanh kan si kho men tiah ruah asi. Cucaah Pi Suu Kyi cu hi hmunhma ah ra kho ve seh ti cu rak duhtuk asi caah, a phunphun in CCN siseh Chinmi an kan dawtu buu hna nih zuampiak asi. Stavanger Unviversity zongnih upatnak Doctor an pek, Sandnes Kommune le Stavanger Kommune zong nih sawmnak le Suu Kyi ratter an duhnak an langhter. Tutiang ah an duhnak Norway cozah lei nih timhtuah piaknak a um lo caah khua hnih lawng ah kal ding in donghnak timhtuah asi.\nOslo siseh, Bergen khua ah siseh Suu Kyi a rat tikah kanmah Chinmi a tong kho mi poh nih kal/ton ve i tim cio hna usih! Norway minung hna zong nih sunglawi ngai in dawn an timh ti thawng theih asi. Culakah kanmah Burma rammi hna nih kan caah mi biapi, zumhawktlak minung pakhat asimi hruaitu pakhat kan ram aiawh in le miphun hna ai awh in laksawng nganpi le mi phun dang hna nih cawnglawmhnak an tuah tik ah kan chuah khawh tawk thazaang chuah in i tel kho cio hna u sih tiah zapi sawm nan si.\nPrevious Previous post: Chuncung le Ramthlo Karah Motor le Motorsaikel an i Pah\nNext Next post: Tror tusener vil møte opp når Suu Kyi kommer til Norge


Victor Khen Sang: Biden vs Trump le Khrifa nun – Chin World News Evening\nNovember 24, 2020 November 24, 2020 Salai Van Hmuhning\nBiden vs Trump le Khrifa nun: Laimi tampi nih Trump kan țanhnak aruang cu Khrifa adirpi, same sex adoh, nau chuak rih lo thah apom lo, ISIS ahloh hna, Jerusalem ah US Embassy ațhial ti pawl etc.. an si. Mah hi ațha ko.\nJoe Biden kan rem lonak cu same sex apom, nau chuak rih lo thah apom, Israel adirpi lai lo, ISIS an tho țhan lai, minak an lor lai ti pawl in Trump dirpi mi pawl kha lingtalet in atuah te lai tiah atuah rih lomi puh in rem lo khi asi. Hihi cu party policy kalning kha asi te ko lai.\nRuah awk: Khrifa nun ah hin same sex apom mi president khi biachia vialte in thangchiat i Satan bantuk tiah au hnawh peng khi maw Khrifa nun asi deuh, same sex apom mi zong Pathian nih adawt ve ko, a caah thlacam piak tu hi kan rian asi ti khi dah Khrifa nun asi deuh hnga.\nJoe Biden nih president an thim cang ka in vuanci rian akhinh hmasa bik mi cu Israel (Jew) miphun asimi Anthony Blinken (Secretary of State) asi. Anmah Democrat party chung i Muslim pawl hmanh nih Biden nih Zudah miphun ramdang lei vuanci tlaitu rian akhinh caah an soisel colh cang.\nMipeem arem lai lo kan ti lio ah Cuba ram in US ah mipem asimi Alejandro Mayorkas cu Homeland Secretary vuanci rian apek colh. Mayorkas hi US Immigration le Refugee vialte kong ah lutlaitu vuanci asi lai. Cabinet tling tein athim dih hna in website ah an kong tlamtling he ka vun țial țhan te lai.\nJoe Biden achuah ahcun kan fa le vialte nulenu/ palepa an i um dih cang lai ti phun i thaizing kip tuh ah Malaysia operasi lut in innkip ah an hung lut lai tiphun in ruah ding asi lo. Duhthimnak asi lai. US cu vulei cung ațhawng bikmi Democracy ram asi timi theih ahau.\nJoe Biden cu Liberalism apom mi Preisdent asi i Donald Trump cu Conservatism adirpi mi president asi. An i dang hrimhrim lai nain US ram rawk seh tiah uktu cu an si ve ve hrim lai lo ti afiang ko. Liberalism le Conservatism afiang mi caah cun nitin țial len awk hmanh aum lo. Hmailei zong ah Liberal president le Republican president an i thlen paoh ahcun hi lengmang hi asi ko lai.\nSame sex hna cu um rih seh, hmailei ahcun minung le saram umți (Beastiality) apom mi hruaitu hmanh an chuah te khawh mi asi caah Khrifa mi kan rian cu mah vialte minung cung ah Satan rianțuannak sualnak phunzakip (Social Prejudices) in nifatin kan luatnak ding ah pumpak zumhnak fek tein le thih pi tiang ngamh in dirpi ding kha asi ko. Ka lawm.\nNLD Le Chin Party (CNLD) Karlak Ah Thawngttha Taktak


CDF-Hakha nih ralkap sungṭhoh 4 a tlaihmi hna hi a thah hna awk si maw - THE CHIN EXPRESS\nCDF-Hakha nih ralkap sungṭhoh 4 a tlaihmi hna hi a thah hna awk si maw\nChinram Vengtu Ralkap (CDF) – Hakha nih, “Ralkap sinah thawng a thanhtu (dalan/sungṭhoh) minung 4 cu Hakha pengah kan tlaih hna,” tiah thawng a thanh.\nAn tlaihmi hna 4 cu:\nU Soe Lwin – Chin state lam palik bawi (L 4706)\nU Soe Win Than – Chin state lam palik bawi chang (L 7313)\nU Sone Kee – Chin state lam palik (L 23084)\nU Soe Tun – Sungṭhoh/dalan bawi\n“Ralkap nih nan tlaihmi Hakha khuami pakhat hmanh bau loin May 15 zingka 8am hlan ah nan thlah hna lo ahcun an nunnak aamah kan khang lo (kan thah khawh hna),” tiah CDF-Hakha nih Ningani zaanṭim ah a thanh.\nNain, atutiang ralkap nih an tlaihmi Hakha khuami pawl cu an thlah hna lo caah CDF-Hakha nih a tlaihmi ralkap sungṭhoh pawl cu zeitin dek a tuah te hna lai. A thah hna awk si maw? Na ruahning comment ah langhter ve.\nPakokku in Laitlang Mindat lei ah Kawl Ralkap tank le motor 88 khat in an hung kai cuahmah


Ningzah Hngal Lomi Pawl, An Au-Khuan Thawng – Chin World News Evening\nNingzah Hngal Lomi Pawl, An Au-Khuan Thawng\nNovember 4, 2019 Salai Van Chin News\nNingzah A Hngal Lomi Pawl, An Au-Khuan Thawng” Cu hna pawl cu a tanglei PHU pahnih hna hi an si: 1nk: CC “Chinland Club” ah $$ Cent khat “PIA khat” hmanh a tho siang bal lomi hna nih..”Chin Hluttaw MP pakhat a tlau,,AA nih an tlaih rua?? timi thawngpaang a leen le caangka in,,Likmalek tiah ”..Ziah CNF/CNA nih AA cu an kah hna lo?? Ziah CNF/CNA a um sawhsawh??Ziah kan Miphun caah thih an ngamh taktak lo maw?? ti in , Ramdaw ngaipi bang, AU-KHUAN a hmangmi LUBO rual hna. “Meithal kuan kuankhat man hmanh a thawh bal lomi nih”\n2nk::An chungkhar ningpi in an umnak Krifabu “Church” ah Cheuhra- Cheukhat “Tithe “hmanh a thlathla le a Kumkum in fel tein a thawh bal lomi hna nih…Pastor hlawh kong le Missionary Hlawh kongah,,A TAM TUK E,,A TLAWM TUK E,,Krifabu BUDGET AUDIT mi ah kan lung a tling lo e..Cu e Kha e.. tiah,,heh tiah rak AU-KHUAN a hmangmi Krifabu chungtel LUBO rual hna. “Missionary Caah, Thawhlawm khawlh pumh caan hmanhah..a mui a lang bal setsai lomi nih. Huat Hi An Tlai Hluahhluah. Ka Ai An Ka Puanh Tuk Ahhin ,,Ka Nih Lei An Chuak Tawn” PPP. CANADA.. Credit: Tawk Cung\nRelchih. Esther Sung Sung kong ah: Minthang le milar zong hi a rak hngal lo tawk um tawn a rak si ruangah a tawinak tein seh. 2017 Chin Idol kan tuahmi ah Sung Sung hi Idol co tu cu a si. Laimi vialte kan Idol pakhat a si kan ti lai cu. A tu hi Kawlram pumpuluk Idol ah a kan zuam piak lio a si rih. Top Ten ah a luh khawh lawng a si loin Mipi uarnak Vote tam bik in a hruai lio hna a si. A tu pin cu Judge pawl bia khiahnak in a kal ti lai lo. Mipi vote khan kai chin lengmang a si cang lai. Chin Idol pakhat a si cangmi hi Myanmar Idol si zong a tlak bak ko ti kha mipi tam deuh nih cun rak ruah cia khi a si ko. Cu nih cun Laimi kan men lo nak Lungput dawh a langhter a si.\nA mah Sung Sung zong hi Chin Idol pakhat a si mi nih Myanmar Idol in ka tlak sual ahcun Chin Idol limhaang a zor sual lai ti a phan ngai caah fakpi in aa zuam cuahmah lio a si. Chin Idol limhaang cawi a duhnak hmuh tikah a lungput dawh zia a lang. Kan mah zong nih kan upat piak ve a hau ti cu kan theih ciomi a si ko lai. Nichuah, nitlak Laimi umnak ram vialte ah hlasak le concert, show timi a phun phun ah sawm zungzalmi a si.\nA aw, a zai hmang in Lai mi caah fak piin rianțuanmi a si. Sung Sung hi a mar zong a zaang i tlik, per, tibantuk zong hi a țhawng ngaimi a si. Umtuning cang zong a thiam tuk mi, biachim holh rel hrim cu tlangval cheu khat caah cun a kan uar rua maw ti awk khi a si nain kha kha an uar hna si loin mi chawnhbiak a thiam bia le a lungput that le toidor bia tu a rak si deuh. Laimi lawng nih maw kan uar tiah Kawl le Tlangcungmi dang nih an rak uar deuh rih. An Video pawl zoh tik ah Hawi dang ting khat hnih lawng an ngeih ah Sung Sung cu Views ting li ting nga a ngei mi a si. A lam tluang ko seh. Siang Bawi\nEsther Dawt Chin Sung Kongah Minthang Le Milar Zong Hi\nAA Pawl Nih An Tlaihmi Hna Minung 9 An Thlah Cang Hna Nain Chin Palai U Hawih Tin A Tel Rih Lo I


Chin Ramkulh Cozah Sinpin Ministry Pu Soe Htet Nih Fian Ko In Thanhnak A Tuah Cang Hih – Chin World News Evening\nCBC nih thawngfianhnak tuah mi kong Minister Pu Soe Htet nih fianternak tuah. Chin Baptist Convention (CBC, Falam) nih Mindat khua ah a voi hnihnak Chin Peace Forum tuah a timh mi Chin Ramkulh Cozah nih nawl a pe lo, tiin thawngfianhnak an tuah mi kong he pehtlai in Chin Ramkulh Cozah Chimphuannak Nawlngeitu Sipin Minister Pu Soe Htet nih January 30 ah The Hakha Post ah fianternak a tuah.\n“Hihi telephone in kan i pehtlaihnak khul a nuar deuh ca ah a si. Ramrilei Minister le Chief Minister he phone kan i chawn i nawlpek an si ko. January 29 zinglei 9:11 tluk ah Pu No Than Kap zong ka hei chawnh ko. Asinain, an duhlo i a si lai. Thawngfianhnak zong an tuah i a ruah awk ka hngal lo ngai,” tiah Minister Pu Soe Htet nih The Hakha Post ah a chim. CNF/A tel ruang ah dawnkhantu a um maw, annih cu Nationwide Ceasefire Agreement (NCA) ah minthu cang mi an si ko tung, ti kan hal tik ah, “Hihi cu Ramrilei Minister nih a hngalh bik lai.\n“National Reconciliation and Peace Centre (NRPC) nih zeitluk tiang dah ri a khiah le a kham cu ka hngal lo. Cun, a voi khatnak Falam khua an tuah lio zong ah CNF/A an i tel ko i atu zong an i tel lai lo an ti nain Palai minung 8 cu Mindat khua ah an rak phan cang. Thawngfianhnak zong ah an i tel ko. Hi kong tu hi cu keimah he aa pehtlai dih mi si loin Chin Ramkulh Cozah Chimphuannak Nawlngeitu pakhat dirhmun in ka hngalh tawk ka chim mi tu a si,” tiah Minister Pu Soe Htet nih kan biahalnak a kan leh.\nCBC, Falam (Chin Shalom Mission Committee) nih, “A hlankan tein tuahnak nawl kan hal ko hna. Phungphai bantuk in a dotdot in kan hal ko hna nain an kan pe duh lo. Hmailei ah Phunghram le hmanlio mi upadi ning in kan pehzulh peng thiamthiam ko lai,” tiah cathanh an chuah i Chin Ramkulh Cozah lei nih hihi tuahnak nawl kan pek ko hna. Kan i pehtlaih ning khul a nuar deuh ca ah a si, nawl kan pek ko hna, tiah an fianter ve.Credit: The Hakha Post


Lam kan zawh mi Cozah nih aphi an kan pek lo ahcun kan dai lai lo: Pu Benjamin – Chin World News Evening\nLam kan zawh mi Cozah nih aphi an kan pek lo ahcun kan dai lai lo: Pu Benjamin\nAugust 3, 2019 August 3, 2019 Salai Van Chin News\nHakha ah Pupa ramngei hna nih July 31 ah lam an zawh mi he pehtlai in,”Cozah nih aphi an kan pek lo ahcun daih kan i tom lo,”tiah Lamzawh hruaitu Pu Benjamin nih a chim.\nDaih kan i tim lo ti tik ah kan hal mi phun 16 hi rianrang in aphi pekcolh khawh mi an si lo. Asinain, rianrang in an tuah khawh ding mi cu, Cozah nih upadi ning tein riantuan cang hna seh. Hmun an chuh mi hna zong a ngeitu sin ah pe than zau hna seh. Cun, a bik in inn kan theh lai, ti mi hi ngol hna seh. An theh taktak ko a si ahcun kan dai lai lo. Lam dang kan kawl ve rih ko lai,”tiah Pu Benjamin nih The Hakha Post ah a chim.\nJuly 31 ah kan duhlonak cu kan langhter cang bantuk in August 3 tiang ah zei thawng hmanh an kan let rih lo. Kanmah zong an riantuan ning zoh in kan cawlcang ve ko lai, tiah a cunglei hruaitu nih a chimchap. Credit: The Hakha Post\nKan Fale Hi Kum Zeizat An Si In Dah Pathian Kong Kan Cawnpiak Hna Lai? Billy Graham Bialehnak Hi Rel Ve Hmanh, Fale Cawnpiak Nak Ah Bawmchantu Si Hrim Lai\nBiahaltu: Kum 4 ka fapa nih Pathian kong a ka hal lengmang. Zeitin dah ka chimh lai ka thei lo. Pathian kong theih ding in a hngakchia tuk rih tiah ka chim bal lo, asinain a lungtling lo i, a kan hal chih lengmang. Zeitin dah ka chimh lai? Rev. Billy Graham: Na fapa nih Pathian kong theih a duhnak cungah naa lawmh lehlam ding a si. Bia an halmi hi zeirel loin umpiak hrim hlah zeicatiah kan fale caah a biapi tukmi kan tuah khawhmi cu Pathian an zumhnak thawnter chin lengmang hi a si.\nAtu Lio Laimi Nun Lakah Fih Nung Bik Mi: Even. Tluang Lian ( Martar)